text:
Ssenga, Ebituuse
ABAFUMBO bangi abaddamu okwegatta oluvannyuma lw’okufuna bbebi nga wayiseewo omwezi gumu. Naye ate abalala bamala myezi nga esatu oba n’okusingawo.
Okusobola okuddamu okunyumya akaboozi obulungi, waliwo ebintu abafumbo bye bateekeddwa okumanya n’okussa mu nkola.
Nnakawere yeetaaga okuwa obudde okudda mu mbeera gye yalimu. Bangi baba beewulira nga tebasaanidde olw’omugejjo n’enkyukakyuka ze bafuna nga bali mbuto, n’oluvannyuma lw’okuzaala.
Omukazi eyaakasooka okuzaala kizibu okuddamu okuyoya akaboozi. Buli lw’alowooza ku bulumi bw’ayiseemu ng’azaala oba wuzi ze bamutunze eby’akaboozi bimutama.
Oluusi ayinza okuba ng’ayagala okwegatta naye waliwo emikisa mingi nti mujja kuba mukyanyumirwa, omwana azuukuke. Kino kimutaataaganya obwongo.
Mu bakyala abamu kizibu okunyumirwa okwegatta oluvannyuma lw’okuzaala. Kino kisinga kuva ku bwongo ng’alowooza nti osanga ky’akola kikyamu oba munne tanyumirwa.
Okuzaala tekukosa bakazi bokka, wabula n’abasajja. Singa aba nga yaliwo mu leeba woodi nga mukazi we azaala, buli lw’ajjukira byonna ebyaliwo kiyinza okumulemesa okuyoya okwegatta naye. Wabula kino kiggwaawo oluvannyuma lw’akabanga.
Nnakawere oluusi abulwa amazzi g’ekyama kuba obusimu obugakola mu bungi bwe bumu obukola n’amabeere. Kino kitegeeza nti bwe muba baakwegatta, omusajja ateekeddwa okumukwata n’obwegendereza asobole okufuna obwagazi.
Waliwo ebizigo ebiyamba omukyala okufuna ag’ekyama. Bino musobola okubyeyambisa okutuusa omubiri gwe lwe gutereera.
Abaagalana kikulu okumanya nti omukazi bw’aba yaakamala okuzaala taba na bwagazi, n’olwekyo si kya magezi kumukaka kwegatta.
Singa omukyala abeera ku ddagala nga erijjanjaba endwadde z’omu bukyala kyangu okubulwa ag’emugga, sso nga gakola kinene mu kunyumisa ekigwo.
Ebiseera ebisinga nnakawere aba mukoowu, kuba bbebi aba amutawaanya. Kino kiremesa obwongo bwe okutebenkera obulungi asobole n’okulowooza ku by’okwegatta.


c: text/html

text:
Kampala
Muky. Kiguba Musoke ng’akebera omwana ali mu kyuma ekibikka abawere e Mulago.
Bya E. SSERINNYA, F. KAYONGO NE T. GWEBAYANGA ne mukasa kivumbi
WALI otutte akadde n’ogendako mu busenge gye bakuumira abaana abazaaliddwa nga tebannatuuka mu ddwaaliro erikuli okumpi? Bangi abagendayo beewuunya buyonjo, ebyuma ne tekinologiya ayolesebwa, wabula mu malwaliro agasinga mu Uganda, abaana bano bafa lwa bizibu ebiriyo.
Mu malwaliro agamu mu Uganda tekinologiya ow’ekika kino tannaba kutuukayo. Mulimu n’agamu g’olaba amanene n’olisuubira okuba na buli kimu naye byampuna kuba nayo bamukonga lusu!
Leero bwegutuuka ku bulwaliro obutono ekyo kirooto! Ebifo gye bakuliza abaana byakwegendereza, ye ne kamala kakutanda omusawo n’akukwatirayo nga tolina lukusa oba ng’oyingizzaayo engatto, ng’eyakwalula esiridde!
Wadde guli gutyo, naye woodi zino mu malwaliro ag’enjawulo zirina ebizibu byazo ng’ebisinga bisibuka ku balwadde era Bukedde atambuddeko mu malwaliro okuli Lubaga, Mulago ne Jinja era bino by’akujjiddeyo.
Ebyuma ebikuza abaana
Tekinologiya ali mu kifo kino akumala enviiri ku mutwe, mulimu ekyuma ekikolera ku kompyuta ekifumba omukka gw’obulamu olwo ate ne kigusindika nga kiguyisa mu nseke okutuuka ku mwana okusobola okumuyambako okussa obulungi.
Okugatta ku byuma ebyo, mu kisenge kino mubaamu obuuma obufumba ebbugumu, wabula eryo lyennyini erisaanidde era tekasobola kusussaamu ku bbugumu ne kaleeta erikosa omwana.
Wabula amasannyalaze tegalina kuvaako , era kasita gavaako bwegati e Mulago nga bakoleeza jjenereta era bwe kiri ne mu malwaliro amalala okusobola okukuuma abaana nga balamu, singa tekikolebwa baba balina kufa. Mukyala Kiguba Musoke akola mu Unit eno e Mulago bw’agamba.
Omu ku bakugu mu ddwaaliro e Jinja, Sr Annet Namaganda agamba nti omwana bw’atandika okussa aggyibwa mu kyuma kino n’ ateekebwa mu kabookisi ak’endabirwamu era muno mw’aggyibwa mu biseera ebigere ne bamuwa nnyina amuyonse era okumuggyamu bakozesa nkampa.
Ku ndabirwamu zino kwe kuli ebituli ebyawundibwa n’engoye za ppamba ng’ate munda mulimu obugoye obukoleddwa mu byoya by’endiga obubugumya, ne ku bbali w’akatanda kuliko akuuma akapima ebbugumu.
Wansi waliwo amataala agaaka nga gabondeera era kompyuta y’egapimira ebbugumu era bweriyitirira eraga akataala akamyufu.
E Mulago
Dr. Charles Kiggundu, omukugu mu by’abaana n’okuzaalisa mu ddwaaliro ekkulu e Mulago agamba nti, omwana wakati wa wiiki 37 ne 42 aba atuuse okuzaalibwa .
Omwana azaalibwa ng’awezezza wiiki 28 okutuuka ku 37 oyo asobola okubikkibwa n’akula, kuba aba akyalina ebintu by’enjawulo by’atasobola kwekolera nga okweyonsa ng’ebitundu ebimu eby’omubiri tebinaba kukula.
Omwana ow’ekika kino alina kukuumibwa butiribiri era tekisaanidde kulabibwako bantu n’okumukwatirira kuba asobola okufuna obulwadde. Abazze okukukulisa omwana tebalina ku mulabako era tomubikkula.
Ekivaako abakyala okuzaala abaana abatannatuuka
Dr. Kiggundu agamba, okuzaala omwana nga tanatuuka oyinza okukiyita okuvaamu olubuto kasita aba ng’ali wansi wa wiiki 37, ebimu ku bibaggyamu embuto tebimanyiddwa, ate ebimanyiddwa bye bino:

robotstxt: allowed

filter: keep


text:
Kampala
LEERO nga April 13 lwe giweze emyaka 57 bukya Kabaka Ronald Muwenda Mutebi II azaalibwa. Kabaka yazaalibwa mu 1955 mu ddwaaliro e Mengo, mu kiseera kitaawe Ssekabaka Sir Edward Muteesa II bwe yali akyali mu buwang’anguse e Bungereza.
Nnyina, omuzaana Sarah Nalule yali yeddira Nkima. Kabaka Mutebi wakusatu mu Balangira n’Abambejja 19 aba Ssekabaka Muteesa II be yazaala mu bakazi 11.
Wabula okuweza emyaka 57, Kabaka Mutebi afuuse Kabaka wa Buganda asinze okuwangaala. Abasinga babadde bawangaala emyaka egitasussa 47 ne bazaama. Ssekabaka Sir Edward Muteesa II yawangaala emyaka 45 gyokka, yazaalibwa mu 1924 n’afa mu 1969 ng’afuze emyaka 30. Jjajjaawe Ssekabaka Sir Daudi Chwa II yawangaala emyaka 42 gyokka, yazaalibwa mu 1897 n’akisa omukono mu 1939, wabula ng’afuze emyaka 39. Ono yazaala Abalangira 20 n’Abambejja 16.
Ate Ssekabaka Daniel Basammula Mwanga II ye yawangaala emyaka 35 gyokka kuba yazaalibwa mu 1868 n’akisa omukono mu 1903. Ono yazaala Abalangira n’Abambejja 10 mu bazaana 16.
Ebyafaayo biraga nti Bakabaka ba Buganda bangi tebawangadde kubanga ebiseera mwe baafugiranga byabanga bya ntalo n’endwadde ez’enjawulo. Singa Ssekabaka Mwanga II teyayeekerwa Bazungu abaaleeta entalo omuli n’ez’eddiini osanga yandiwangadde. Ssekakabaka Chwa II naye yayeekerwa nnyo Abazungu abaali baagala federesoni ya East Afrika, kyokka nga ye agiwakanya kubanga ekifo kya Buganda nga tekirambikiddwa bulungi.
Ssekabaka Muteesa I yafiira ku myaka 47, yazaalibwa mu 1837 e Mulago n’akisa omukono mu 1884. Ku Nnamulondo yamalako emyaka 28 okuva mu 1856. Kitaawe Ssekabaka Ssuuna II eyaasikiriza Abaganda okwemalira ku byobusuubuzi era eyakkiriza eddiini y’Obusiraamu yawangaala emyaka 36 gyokka; yazaalibwa mu 1820 e Bujuuko n’akisa omukono mu 1856.
Bakabaka abalala omuli Kamaanya eyakisa omukono mu 1832; Ssemakookiro Wassajja eyazaama mu 1814 ne Kyabaggu eyakisa omukono mu 1780 tebaawangaala kusussa myaka 40.
Bonna baasinganga kufa ntalo. Okuggyako Ssekabaka Chwa I Nabakka eyabula obubuzi okuva e Magonga, Bakabaka abalala olw’okuba baali balwanyi ba ntalo tebaawangaala.
N’olwekyo tukyebaliza Mukama olw’okuba nga Kabaka Ronald Muwenda Mutebi II ajaguza emyaka 57.


text:
Nangabo, Wakiso
SSENTEBE w’eggombolola y’e Nangabo, Tonny Ssempebwa Kiyimba baamugabudde eddigobe n’alikoona.
Kyokka kirabika teyawuliddemu kwe kusaba akacupa k’amazzi era yagenze okukaggya ku mumwa nga kakaze.
Wano abantu abaabadde naye kwe kutandika okwebuuza nti emmere gye baamuwadde teyamukkusizza oba ennyonta ye yamubadde obubi.
Ssentebe yabadde ne James Karishema eyeeyita Ddembe lya Museveni era naye yakoonye amasala essowaani n’ekala ekyalaze nti bonna kirabika enjala yabadde ebali bubi.
Baabadde bava mu lukiiko olumu e Nangabo.


text:
Kaliisizo
Eyasimattuse ng’ayambibwa okutwalibwa mu ddwaaliro
Bya John Bosco Mulyowa
ABANTU basatu baafudde oluvannyuma lwa pikipiki za bodaboda bbiri okutomeregana wakati mu kibuga Kaliisizo omu naddusibwa mu ddwaaliro e Masaka ngembeera mbi.
Akabenje kaaguddewo Lwamukaaga akawuungeezi pikikpiki bbiri okuli UDT 514Q ne UDQ 562L nga bbuli emu yabaddeko abantu babiri bwe zaayambalaganye. Emu yabadde eva Masaka ng’edda Kyotera ate ng’endala yabadde eva e Kyotera egezaako okukuttula mu luguudo ku kkubo eridda ku Rakai Project mu kibuga Kaliisizo.
Abaafudde ye Luka Kabuye ow’e Kyotera, Godfrey Ssebunya ow’e Masaka ne mGodfrey Kayiwa bwe baabadde bombi ku pikipiki kyokka n’atategeerekeka mannya. Geoffrey Kafuuma ow’e Kyotera ye yayongeddwaayo mu ddwaaliro e Masaka okuva e Kaliisizo okwongera okufuna obujjanjabi n’embeera mbi.


text:
Busoga, Bugiri
Abayizi ba Kosogoire pulayimale nga bali mu kibiina.
Bya Musa Balikoowa
Amasomero ga pulayimale agasinga naddala aga UPE mu Disitulikiti y’e Bugiri gali mu mbeera ewuniikiriza! Agamu abaana basomera mu miti abalala basomera mu bifulukwa ng’amafunfugu oba bbulooka ge bakozesa ng’entebe kwe batuula.
Abasomesa ebiseera ebisinga babeera mu kusabirira enkuba ereme kutonnya kuba bw’etonnya abayizi babulwa we basomera ate mu biseera by’omusana babeera mu kubutaabutana nga banoonya awali ekisiikirize we bayinza okwewogoma omusana.
Amagombolola agasinga okubaamu obuzibu buno mwe muli Muterere, Buluguyi, Buwunga, Nankoma, Nabukalu ne Lwemba. Mu ggombolola zino abaana abasinga eby’okwambala yunifoomu oba okunaaba ebigere nga bagenda ku ssomero baabivaako okwo kw’ogatta obutaba na bibiina mwe basomera ate nga n’amasomero agalina ebibiina osanga temuli bya kutuulako.
Ku Kasongoire Pulayimale erisangibwa mu Ggombolola y’e Nankoma bw’otuukayo embeera yennyamiza. Wadde nga Gavumenti yalitwala mu 2002 naye n’okutuusa kati ebibiina abaana mwe basomera biringa bifulukwa. Byazimbibwa na ttaka ne biserekekwa ssubi naye ettaka lyagwaako dda ne waggulu waamerayo omuddo.
Ate mu Nakawa Pulayimale eriri mu Ggombolola y’e Buwunga mu disitulikiti eno abayizi balina entebe naye basomera mu miyembe era mwe muli ofiisi z’essomero.
Akulira ebyenjigiriza n’emizannyo ku kakiiko akafuzi aka disitulikiti eno, Mw. Ali Lwumbwe yagambye nti ennaku zino ssente zijja ntono nnyo mu kitongole ky’ebyenjigiriza ate amasomero gameruka buli olukya, kyokka agaba galemeredde abagatandiseewo bagayingiza mu Gavumenti.
Yagambye nti wadde bali mu mbeera eno bakoze ekisoboka ne bazimbako ebibiina ebiwera mu ssente entono ze bafuna, era waliwo enjawulo kuba amasomero agasigalidde okuzimbibwa tegawera 10 mu disitulikiti eno.


text:
Masaka
Ab’e Ssembabule nga beewandiisa mu lukung’aana lw’obujulizi ku Ngobya.
Bya Ssennabulya Baagalayina
BANNASSEMBABULE beeyiye ku kisomesa ky’e Mateete mu kigo ky’e Katimba ku Ssande n’essuubi ly’okukuba amaaso ku bisigala bya Munsenyooli Aloysius Ngobya.
Ab’emizindaalo be baawubisizza abantu bano mu kubakunga okujja mu lukung’ana lw’okukung’anya obujulizi bwe by’amagero ebikoleddwa Msgr. Ngobya nga bakira abalanzi babategeeza nti ebisigala bya Ngobya bireeteddwa e Mateete.
Abandi baayagadde okuggwaamu akakunkuna oba nga ddala ebisigala bya Ngobya n’ebya Sr. Amedeo tebyatwalibwa Bulaaya,ye oba tebyatwalibwa bikuumirwa wa?
Wabaddewo n’abakissa ku Bafaaza b’e Kitovu nti baabaguza Abazungu. Bwannamukulu w’ekigo ky’e Kitovu Fr. Henry Kasule eyakulembeddemu ttiimu eyasisinkanye abatuuze bano,abaanukudde n’abagumya nti Msgr. Ngobya ne Sr. Amedeo tebaguzibwanga Bazungu.
“Ebigambo ebyayiti ng’ana ku Msgr. Ngobya nti abasezi baamuziikulamu ne bamulya ng’entaana nkalu. Mu kase
era ak’okuziikulayo ebisigala bye
kaatusa ku bunkenke nga
tulowooza nti oba olyawo taliimu,” Fr. Kasule bwe yagambye.
Ebisigala bya Msgr. Ngobya byasing’aanibwamu mu ntaana era by’aggyibwamu. Mu kiseera kino byombi n’ebya Sr. Amedeo bikuumirwa mu kifo eky’ekusifu.
“Ngobya tetumuguzanga Bazungu era tetumuweerezangayo wabula tulina we tubakuumidde, ssiyinza kukubuulirawo ssikulwa ng’ojja n’otubbako eky’omuwendo kyaffe”.
Mu kaseera kano kitwetaagisa obukadde 17 ez’okumaliriza enteekateeka zonna ezikwatagana ne Msgr. Ngobya ne Sr. Amedeo.
Balina okuddamu okunyweza Eklezia y’e Kitovu ebe n’obugumu obumala olwo balyoke bizibwemu nga bissiddwa buli omu w’asobolera okuboota obuliro.
Yagambye nti okuziikulayo ebisigalira by’abantu bano kwaddirira ettuttumu eryava mu bantu ab’enzikiriza zonna abaagenda beeyongera buli olukya ku malaalo gaabwe nga babasongamu ennwe nti balina ebibakoleddwa Katonda okuyita mu bo.
Fr. Kasule yabawabudde nti abantu bano ssi batuukirivu wadde abeesiimi
kubanga tebayitanga mu kasengejja k’e Roma wabula okulamaga kwonna okubadde kubakolebwako kulaga abalala nti bandibaamu ekyama’.
N’agamba nti kino kyasinziirwako ab’e Roma okusalawo bazikulweyo. beekakase nti ddala abantu abo gye bali era bwe kyakoleddwa olwo olugendo lw’okubayisa mu kasengejja ne lutandika.
Yagambye nti Msgr. Ngobya afuuse omuntu buli omu gwe yeetaaga okumanya ebimukwatako n’olwekyo buli alina ekimukwatako kyonna oba ekiwandiiko kye yawandiika akiweereze e Kitovu kiggattibwe mu byafaayo bye.
Ab’e Mateete olw’okusiima ebirungi ebibakoleddwa Katonda ng’ayita mu Msgr. Ngobya baaleese ebintu bye beeguzizza mu katale olwo ssente ezaabivuddemu nga zaasobye mu mitwalo 80 ne baziwaayo zikole omulimu gw’okulaba nga Ngobya alangirirwa mu lubu lw’Abatuukirivu.


text:
Kampala
Bya Muwanga Kakooza
ABAKULEMBEZE ba disitulikiti y’e Namutumba mu Busoga basabye gavumenti ebazimbire eddwaaliro n’eggwanika eby’omulembe mu kitundu kyabwe kibayambe okutumbula embeera y’ebyobulamu mu kitundu.
Omubaka omukyala owa disitulikiti eno Florence Mutyabule eyabadde n’akulira ebyemirimu ku disitulikiti eno Betty Mukisa Anyango baategeezezza bannamawulire nti disitulikiti eyitamu oluguudo olunene olutera okuggwaako obubenje kyokka nga tewali ddwaaliro lya mulembe we basobola kutwala balwadde oba eggwanika we bayinza okussa emirambo.
“ Emirambo olumu gyetabika n’abalwadde. Twagala embeera eno ekome,’’ Mutyabule bwe yagambye n’asaba gavumenti n’ebitongole by’obwannakyewa okudduukirira ab’e Namutumba.


text:
Ensi egudde eddalu
Poliisi ng’egumbulula abantu abaabadde bagoberera Besigye ku Lwomukaaga oluwedde.
SSAABAWOLEREZA Peter Nyombi abuukudde nti, ‘Ekibiina kya A4C tekiriiwo mu mateeka era nkiweze mbagirawo!” Ate n’ab’a A4C ne bamwanukula: “Ffe weetuli nnyo era tolina buyinza butuwera.
Ago si maloboozi ga mirembe. Ate mu ngeri endala, amaloboozi ago galaalika bulaalisi emitawaana egiyinza okuddirira.
Naye emitawaana ginaagasa ki?
Lwaki gavumenti n’abeebibiina ebivuganya, tebatuula ne bateesa ne bafunawo engeri ey’okukolaganamu ku ntambuza y’enfuga etambulira ku mateeka?
Bwe wabulawo okukkiriziganya ku nfuga ey’amateeka, ekiddirira z’entalo ezitaggwa nga gavumenti erwanagana n’abagivuganya.
Entalo ezo tuzirozezzaako era abantu mwe babonaabonedde nga bakubwa amasasi, emiggo ne ttiyaggaasi era nga bakasukibwa mu makomera.
Mu myaka 50 egy’okwefuga kwa Uganda, buli lwe wabaddewo okuseeseetuka okuva ku nfuga etambulira ku mateeka, ekyo kivuddemu ntalo n’obutali butebenkevu mu ggwanga. Abantu tebayinza kuba na mirembe, bwe baba bafugibwa gavumenti etessa kitiibwa mu mateeka wabula efuga abantu nga ebisolo eby’omu nsiko.
So nga n’abavuganya gavumenti bwe basalawo gavumenti okugissaako olukuunya ne bagireetako obujeemu obwa buli ngeri, ekiddirira kuba kugyonoona na kugireetera bwannaakyemalira, era n’ekiva mu ekyo z’entalo ezitasalako.
Obufuzi obutatambulira ku mateeka tebuliimu mirembe. Anti abavuganya ne bwe beeyambisa ekifuba okuggyako gavumenti, era tewaba mirembe kubanga ababadde mu gavumenti nabo ne bakola ebyabakolebwanga, emirembe tewaba.
Awo nno newankubadde Ssaabawolereza wa gavumenti, obuyinza obubuukula kati abulina, ate nga n’abavuganya nabo amaanyi agajeema bageewulira, naye tewajja kubaawo kukungula mirembe.
Ekyalisinzeeko obulungi, kutuula wamu ne wabaawo ebikkiriziganyizibwako. Kino kyakolebwako, omukulu wa poliisi y’amasekkati , Afande Kaweesi bwe yatudde n’aba A4C ne bateesa ku by’olukung’aana olwabadde lugenda okukubibwa mu kisaawe ky’e Kololo. Ebyavudde mu ebyo byabadde jambo jamboko.
Afande Kaweesi kye yakoze kye kiba kigenda mu maaso wakati wa gavumenti n’ebibiina ebivuganya. Bwe munaava ku nkola ya Kaweesi gye yatandiseewo, nga muli baloge. Anti ekiyinza okuva mu kukozesa obuyinza ate n’okubujeemera, kye ky’ensi okugwa eddalu lyennyini ekkankada - Ekyo naawe ky’oyagala? Kikafuuwe.


text:
Obubuga Bwaffe
Ekibuga Maya bwe kifaanana.
Bya Anthony Ssempereza ne Moses Nsubuga
MAYA kimu ku bibuga ebikula emisana n’ekiro olw’abagagga abatandise okusenga mu kitundu kino olwa bbeeyi y’ettaka okuba wansi.
Ekibuga kino kisangibwa kiromiita 20 zokka okuva e Kampala. Kyetondese ku kasozi akagulumivu obulungi kyokka nga si kawanvu nnyo bw’okageraageranya n’akakaddiridde ak’e Nsangi.
Edda abavubuka abavuzi b’obugaali maanyigakifuba nga bwe baba bayita ku kasozi kano tebavaako era olw’okukanyoomanga, baagunjaawo n’enyogera egamba nti, ‘Olaba tulinnya Nsangi, naye Maya?’ Enjogera eno era baagizza ne ku bintu ebizibu bye baakolanga.
Ebyafaayo bya Maya
Ebimu ku byafaayo bya Maya, byekuusa ku mugga Namaya ogwajjulanga amazzi ne gubooga. Omugga guno edda gwajjuzanga ekitundu ky’e Kiwonvu eky’ekyalo ne kibooga era kiwanuuzibwa nti erinnya Maya lyava ku mugga guno, kyokka kati gugenda gukalira.
Ennyumba y’omusuubuzi w’omu kibuga, Vincent Kiwanuka ezimbiddwa e Maya.
Alimu Kyavu ne Kigagga
Maya alimu ebitundu bibiri. Okusinziira ku ssentebe, George Kiryowa mulimu ekitundu okuli abaavu n’abagagga. Eky’abaavu kiyitibwa Busembe era abaayo beenyigidde mu bulimi. Ekisinze okubaavuwaza, tebalina masannyalaze kyokka n’emmere gye balima esinga bagyeriira, batundako ntono ddala. Kyokka abamu ku bo ennaku zino batandise okulunda enkoko.
Emmere ku kyalo kino ya kkekwa anti kizibu okusanga olusuku olugudde akaleka, wadde omusiri gwa muwogo oba lumonde!
Abatuuze emmere bagula ngule, wadde balina ettaka kwe balimira, erisinga lya lunnyo.
Olw’obwavu obukudde ejjembe, abantu abasinga baddukidde mu birombe by’amayinja agasimwa ku kyalo kino basobole okufuna ekigulira Magala eddiba era abakyala n’abaami basiiba mu birombe nga baasa mayinja.
Ku luuyi lw’ekyalo kino, abasinga balimi ba mmwaanyi, nnyaanya ne nnakati.
Bbeeyi ya poloti n’ennyumba
Ku kyalo kuliko ennyumba ezipangisibwa kyokka si za buseere. Ziri wakati wa 20,000/- ne 30,000/-.
Ekirombe ky’amayinja Bannamaya gye bayiiyiza.
Abasuubula ettaka baguzeeko ettaka ne poloti kyokka si za ttunzi nnyo nga ku ludda olulala. Poloti 50 -100, yalinga ku mitwalo 50 (500,000/-) kati egula obukadde 2 - 3 ate ey’ekyapa ya bukadde 4-5.
Mu Kigagga
Ben Ssentale, ssentebe w’oludda lw’ekyalo okuli amasannyalaze ekiyitibwa Mpiringisa Zooni e busukkakkubo agamba nti, ekitundu kino olw’okuba kyo kyafuna amasannyalaze, kikulira ku misindeera abagagga n’abasuubuzi b’omu kibuga bangi abalumbye ekibuga kino.
Ennyumba z’obupangisa ziri ku 30,000/- ne 50,000/- kubanga zikyali mpya ate mulimu amasannyalaze. Ate poloti 50/100 ziri ku bukadde 5 - 7. Ssentale agamba balina ekizibu ky’amazzi kuba gali ku buseere olw’abantu okutya okusala ekkubo lya kkoolaasi okukima amazzi olwa mmotoka eziwenyuka obuweewo.


text:
EBYEDDIINI
Bya Kizito Musoke, Fatuma Nakatudde ne Hafswa Nankanja
ENNAKU zino okufuna emikisa gya Katonda kufuuse kwa kaweereege ng’eddya ly’obukulu. Buli kkanisa y’abalokole erina emitendera gy’egamba nti bw’ogituukiriza nga Mukama akuyiira emikisa.
Ewa Paasita Imelda Namutebi ku Liberty Worship Centre e Lugala ekigambo kyatambulidde ku kusiga. Oluba okuyingira nga bakukwasa bbaasa. Namutebi olwalinnye ku kituuti n’atandika okubuulira:
“Alleluya Mukama waffe yeebazibwe, okuva Ssande eyayita bangi bafunye ebyamagero nga bayita mu kusiga, era ggwe anaagayaalirira okusiga ng’owoza nti osaba nnyo, ojja kufa ng’oli bw’otyo.
Abo abalina obujulizi ku kusiga bajje babuwe”. (Bangi basituka okugenda okuwa obujulizi)
Waliwo omuvubuka eyagambye nti, “Nze sirina kyabugagga kye nnyinza kuwaayo ku bintu Mukama by’ankoledde okugyako akagaali kange era paasita nsaba okkirize ako. (Yakawaddeyo)
Oluvannyuma paasita yategeezezza abaawadde obujulizi ng’obujulizi bwabwe bwe balina okubwebaliza, era wano abantu abawera 50 baawaddeyo ebbaasa wakati mu kutendereza.
(Paasita addamu okubuulira) “Abantu abamu bamanyi okubabuzaabuza nti temugenda wa Namutebi, kuba eyo mubeera mu bya kusiga byokka. Temubafaako, kuba mu kaseera katono mujja kulaga enjawulo ku bo. Abo abaagal okusiga olwaleero eno y’essaawa yammwe”.
Abantu baasize nga muno mwabaddemu omusajja eyawaddeyo yiika z’ettaka bbiri e Mukono, omulala yawaddeyo poloti ye eri e Maya ku lw’e Masaka ate omukyala omulala yawaddeyo poloti y’ettaka okuli enju z’amaduuka e Nansana.
Obwedda abawaayo ekinene, babasiiga amafuta mu maaso.
Kino kyaddiriddwa okuwaayo ekimu eky’ekkumi. Wano kumpi ekkanisa yonna eyabaddemu abagoberezi abasukka mu 500 baasituse n’ebbaasa zaabwe ne bawaayo ssente.
Ew’omusumba Wilberforce Samanya ku Joint Effort Christian Centre e Kajjansi:
Omuyambi we William bwe yabadde atandika okusaba yagambye nti, Abalokole abasinga bamala ebiseera nga basaba n’okusiiba ne beerabira nti bw’oba tosize oba omenyekera bwereere. Ne bw’osiiba ennaku 500 nga tokutte mu nsawo kusiga oba omenyekera bwereere. Muve mu zino 2,000/- oba 10,000 musige ekitegeerekeka ng’akakadde oba emmotoka, bwe yagambye.
Ye omusumba Samanya ku kino yagambye nti: Wano omukisa tegutundibwa, omuntu yenna wa ddembe okujja ne tumusabira wabula bw’atereera nga tumaze okusaba, tekimugaana kumpaayo mitwalo 10 kuba nange nnina okulya.
Endala ezisabwa : Ekimu eky’ekkumi ziba mu bbaasa. Ez’okutambuza emirimu mu kkanisa era abalina 50,000/- n’okweyongerayo be basooka okuwa, kuddako aba 40,000-30,000 aba 20,000- 10,000/- ne bagoberera olwo aba 5,000/- n’okukka be basemba naye bo bakwasibwa mu muzigo okufuna emikisa egya ssente nga bali abasooka.
Wano ekiweebwaayo kye kiddako nga zino zisiima musumba ky’akukoledde.
Ennyimba mu kkanisa eno nazo zisasulirwa era ssente zaazo zikung’aanyizibwa mu bisero ebitwalibwa mu ofiisi y’omusumba.
Ate e Kawaala ewa Paasita Augustine Iga ku Christian Revival Centre, emikisa gigabwa Lwakubiri lwokka. Olina okusiga ssente ezitakka wansi wa 50,000/- okufuna omukisa.
Oyo ayagala okumulaba mu ngeri ey’enjawulo omala kusiga n’akusabira olwo n’akuwa olunaku lw’okuddayo ng’ojja n’ensigo eyenkanankana n’ekizibu kyo.


text:
Bya Kato Kawuma
EMMUNYEENYE ya AC Milan, Zlatan Ibrahimovic, yawadde Robin van Persie amagezi ayabulire mangu Arsenal bw’aba ayagala okuwangula ku bikopo.
Kino kyaddiridde Milan okuwuttula Arsenal (4-0) mu Champions League nga Zlatan ye yabadde omusambi w’olunaku.
Ibrahimovic, 30, yaakazannyira kiraabu mukaaga mu myaka 13. Alina ebikopo bya liigi musanvu mu kiraabu omuli Ajax, Inter, Barcelona ne Milan nga tobaze ebibiri bye yawangulira mu Juventus ne bigiggyibwako olw’okugulirira emipiira.
Ye Van Persie, 28, yaakazannyira kiraabu bbiri mu myaka 11 naye tawangulanga ku kikopo kya liigi. Alina 'FA Cup' emu ya 2005 kyokka Ibrahimovic eby'ekika kino alina ntoko wamu n’ebya Bulaaya.
Omuzannyi yenna alina okuwangula ebikopo eby’omuzinzi okusigala mu mitima gy’abawagizi. Van Persie akyabalirwa mu bazannyi ba Arsenal abasaamusaamu nga Cesc Fabregas nga tebatuuka Tony Adams, Patrick Vieira ne Thierry Henry.
Ekikwa
Arsenal yakubiddwa Sunderland mu ‘FA Cup’ ekyamazeewo essuubi ly'okutwala ku kikopo sizoni eno. Mu Premier, erwanira kyakuna, Man City yagiggya mu ‘Carling Cup’ ate mu Champions League, Wenger yennyini yagambye nti tebayinza kuwuttula Milan 5-0!
Ekikwa ky'emyaka omusanvu nga Arsenal tetwala kikopo kya muzinzi kikyaliwo.
Persie asigala?
Wenger asigazza entalo bbiri sizoni eno. Olusooka, lwa kukwata kyakuna bakiike mu Champions League. Luno bwe lulema, n’olw’okusigaza Van Persie lujja kuba lumulemye kuba ssimulaba bw’azannyira mu ‘Europa’ !
Mu myaka musanvu, buli kapiteeni wa Arsenal abadde agyabulira ng’agamba nti ayagala kuwangula ku bikopo. Vieira, Henry, Gallas ne Fabregas baali baagala nnyo Arsenal naye baagidduka lwa nnyonta ya bikopo, bwe kityo Van Persie aba ‘mulalu’ okusigala mu ttiimu ‘kimansannaku’ nga naye yennyini emyaka gimuwuubira akatambaala.
(Alina ky’ayogera ku mboozi eno, wandiika KAWUMA ku ssimu yo, ozzeeko obubaka oweereze ku 8338)
kkawuma@yahoo.com 0772371990


text:
Kampala
Bya Henry Ssennyondo
ABAANA babiri babuze ku bazadde baabwe okuva mu bitundu by’e Katwe ne Masajja.
Nusula Nannyange (10) asoma P.4 mu ssomero lya Shepard Nursery & Primary e Kibuye ye yabuze ku bazadde be: Muky. Florence Nassejje ne Alidi Ssennyange abatuuze mu Muwonge Zooni e Katwe I Parish.
Basabye abalabako akube ku ssimu: 0752-572006 oba 0772344957. Bagguddewo omusango ku poliisi e Katwe oguli ku fayiro nnamba SD Ref: 28/28/11/2011.
Omwana omulala Vivian Nanyanzi (5) yabuze ku kitaawe, Ronald Kabanda omutuuze mu Ndikuttamadda-Masajja ku lw’e Busaabala. Nanyanzi abadde abeera ne nnyina omuto, Jackie Atugonza.
Amulabyeko akube ku ssimu eno, 0752-273856. Fayiro y’okubula kw’omwana ono eri nnamba SD Ref: 997/29/11/2011.


text:
Abakazi abamu balina omuze gw’okwagala okukyusa abasajja mu ngeri bo gye baagala beeyiseemu.Omusajja ayinza okukikola olw’okwagala okukusanyusa naye singa agaana okukyusa kyokka ggwe n’oyagala okukozesa amaanyi agasukkiridde, atuuka  okukwetamwa.
Newankubadde buvunaanyizibwa bwo ng’omukyala okuteeka munno mu layini, naye tolaga buyinza busukkiridde ku nsonga eno. Bw’oba waakukikola, kikole mu mukwano nga bw’omutegeeza n’ensonga lwaki.
Okutunuza ennyo omusajja mu biseera by’omu maaso nakyo kiyinza okumumalako emirembe. Abakazi bangi baagala nnyo okwogera ku biseera byabwe eby’omu maaso omuli omuwendo gw’abaana be banaazaala, obulamu bwe banaabeeramu n’ensonga endala. Abamu  batuuka n’okwogera ku bulamu bw’abaana baabwe.
Mu mbeera eno yonna, omusajja yeesanga nga byonna byetooloolera ku mutwe gwe era gye biggweera nga yeetamiddwa emboozi ez’ekika kino. Singa omukazi alemerako, musajjawattu yeetamwa. Bw’oba waakukola kino olina n’okutunuulira ebbanga lye mumaze nga mukyeyiga oba lye mwakamala mu mukwano.Â
Munno omunenya otya olw’ensobi z’akoze? Engeri omukazi gy’akwatamu munne ng’amunenya olw’ensobi z’akoze nayo nkulu nnyo mu mukwano.Newakubadde abasajja abamu bakkiriza ensobi zaabwe, naye tebaagala kubakambuwalira. Ate jjukira nti waliwo n’abasajja abataagala kunenyezebwa.
Omusajja yenna ayagala okuweebwa ekitiibwa ky’okuba omuntu akulira amaka. Naye buli lw’omutwala ng’omwana gw’ozaala yeetamwa, bwe kitwala ebbanga ayinza okukukyawa.
Abakazi bangi abeeronda ng’obukya.Omusajja oluba okuyingira mu nju olwo n’olanduka ku kino na kiri.Nga kuno kwatadde n’okuboggoka nga laddu.Abamu nno tebaba na nsonga eri awo wabula olw’okuba nga tebaweereddwa mukwano gwe babadde basuubira.
Mu ngeri endala obuggya obususse nabwo buvaako abasajja okwetamwa.Enjogera egamba nti atawubira nsiko ye taliira naye bw’osussa obuggya omalako omusajja emirembe.
Abakazi bangi buli musajja lw’afuluma ennyumba, balowooza nti agenze kukwana. Omukwano ogw’ekika kino gufuna ebizibu bingi. Omusajja akulaba nga atamwesiga. Omusajja muwe obudde obwetaaya era buli lw’akomawo eka oba lw’omulabyeko musanyukire mu ngeri ey’enjawulo.


text:
Wayini naddala omumyufu akola kinene ku kusala amasavu omuntu n’awona okugejjulukuka n’asigala ng’alabika bulungi. Alimu ekirungo ekiyamba okusala amasavu agandibadde gasigala mu mubiri okugezza omuntu, naddala ku bakazi.
Ayamba n’okugoba endwadde ezirumba abantu naddala mu biseera mwe bakaddiyira. Singa omuntu alina obulwadde bw’omutima anywaayo ku wayini omumyufu, akola kinene mu kugukkakkanya.
Ekirala akuuma obwongo nga busaza kimu naddala ng’onywedde ow’ekigero. Ng’oggyeeko wayini, waliwo ebintu ebirala ebiyamba okusala emyaka.
Okunywa amazzi agawera buli lunaku kiyamba omubiri okulabika obulungi nga gulimu amazzi agamala ne gutasiiwuuka. Ebyokulya ng’ebibala n’enva endiirwa nabyo bikulu okukuuma omuntu ng’alabika bulungi ebbanga lyonna.
Dduyiro naye akola nnyo okukuuma omubiri n’osigala ng’otambula n’omulembe.


text:
Mityana
Nankya (ku kkono) ne Margaret Lule ab’e Mutetema nga bapooca n’ebiwundu.
Bya KIZITO MUSOKE
ABATUUZE b’e Mityana abaagwa ku kabenje omwafiira mutuuze munaabwe nga bava okuziika muliraanwa waabwe, babiri bakyali mu ddwaaliro e Mityana era basaba buyambi.
Margret Lule ne Christine Nankya abatuuze ku kyalo Mutetema mu Ggombolola y’e Kalangaalo, be bakyapooca n’ebiwundu, oluvannyuma lw’emmotoka mwe baali batambulira, ey’ekika kya Isuzu Elf nnamba UAJ 868H, okugwa ekigwo ne yeefuula ku kyalo Lubanja, ekisangibwa mu Ggombolola y’e Busimbi nga 1/3/2012. Akabenje kano kaafiiramu omutuuze Janet Kazibwe, abalala ne bagendera ku bisago.
Abakyajjanjabwa beebazizza omubaka Kiwanda Ssuubi ne kansala Rose Katoto olw’obuyambi, wabula ne bategeeza nti bakyetaaga obuyambi okusobola okuwona obulungi. Omusango gwaggulwawo ku poliisi y’e Mityana nga guli ku fayiro nnamba TAR18/2012.


text:
Mityana
RDC Namijumbi (ku kkono) ng’akwasa abajjanjabi obugaali.
Bya Samuel Balagadde
ABAJJANJABI 47 abagaba eddagala ly’omusujja gw’ensiri okuva mu miruka etaano mu Ggombolola y’e Malangala mu Disitulikiti y’e Mityana baweereddwa obugaali bwe bagenda okweyambisa nga bakola omulimu guno.
Obugaali buno obwavudde mu Minisitule y’ebyobulamu mu nteekateeka y’okulwanyisa obulwadde bw’omusujja mu bantu, bwakwasiddwa abatuuze bano wiiki ewedde ku kitebe ky’eggombolola y’e Malangala.
Ssentebe w’eggombolola eno, Mande Buwembo yakuutidde abajjanjabi bano okulaba ng’obugaali buno babukozesa n’ekigendererwa ekyabubaweesezza okulambula buli awasuubirwa okubeera abalwadde b’omusujja.
Omumyuka w’omubaka wa Gavumenti mu Disitulikiti y’e Mityana, Muky. Takia Namijumbi yagambye nti obuyambi buno buli mu nteekateeka ya Gavumenti okulaba ng’etumbula ebyobulamu naddala ku muntu wa wansi n’asaba bonna abaatendekeddwa mu bujjanjabi oluvannyuma ne baweebwa obugaali buno okulaba nga balambula abalwadde mu byalo n’okubakubiriza okugenda mu basawo obulwadde bwe buba bubasukkiriddeko.
Ow’eggombolola y’e Malangala, Magala Mukiibi yagambye nti enteekateeka eno yaluddewo okutandika nga kyavudde ku kunoba kw’abamu ku bakyala abaali bamaze okutendekebwa, ate abalala ne bafa kino ne kigizing’amya nga baali balina okuddamu okujjuza ebifo bino.


text:
Zirabamuzaale
EBIRABO Namutebi bye yayisa mu ssengawe n’abiweereza Ziraba tebyasanyusa mwannyina Nakijoba kuba byalinga ebitegeeza nti Ziraba yali akyayagalana n’omuwala oyo gw’agamba nti alimu olwamalaaya.
“Lwaki tewantegeeza nti ono omuwala gw’oyagala nennema kumala biseera byange nga njogereza omwana wa bandi Geera?” Naaki akazizza Ziraba.
Ziraba, “ Nsuubira omuwala y’afumbye omutwe ebintu bino n’abiyisa mu ssengawe naye ekituufu simwagala”
Nakijoba, “Nze kye ndaba omuwala amaliridde okukugonza kuba alabika akwesibyeko”
Wano Ziraba yasiriikirira okumala akaseera oluvannyuma n’addamu,
“ Ggwe baaba lwa kundabira wano naye kyemba nsazeewo siddirira omuwala ono taggya kumpangula”. Nakijoba yamala akabanga ng’atunuulira ettooke n’alikyusa n’erudda ayongere okulyetegereza.
“A, bino si byenva okukugamba jangu weetegereze ettooke, Olirabye bwe liri erya nnakinnyika ate yagenze asoonsekamu eminwe gya Nakitembe olwo yabadde agenderera ki?” Nakijoba alina ky’azudde.
Ziraba, “ Ye nno baaba olowooza ekizibu kiri ku ttooke lyokka tunuulira enkoko olabye omunwa gwayo bwe baagusaze? Enjala zo oziraba nazo bitundu buno bulogo bwennyini!”. Kye bataamanya nti enkoko empanga bwe zibeera awamu zitera okubojjagana ekivaako bannyinizo okuzisalako emimwa n’enjala. Bino omuntu omu ye yabitegeeza Ziraba ng’amaze okwawukana ne mwannyina.
Nakojoba yakeka alumirizza Ziraba aleme kulya nkoko eyo n’ettooke bye yagamba nti byaliimu eddogo. Omulokole yasigala abanja Nakijoba omulenzi we kumbe mukazi wattu yali akuuma lubugo lubaale mubbe. Ziraba teyamusiima lwa nsonga bbiri, obukulu mu myaka n’obulokole bwe yatya nti bwandimumalira ebiseera n’atafa ku bya waka. Ettooke n’enkoko Ziraba yabigabira mikwano gye wadde nga yali ategeezeddwa ekituufu ku by’omumwa n’enjala z’enkoko ebisale.
Namutebi yasigala yeekuluubeeseza mu maka ga Ziraba nga n’oluusi yeekola obusolo mu ngeri y’okutengula omulenzi. Nakojoba olwatuuka e Ziroobwe n’awulugumya ssimu ng’abuuza mwannyina ky’atuuseeko ku birabo ebyavudde ewa Namutebi. Ate bwe waayita akabanga n’addamu okumukubira ng’amutegeeza nga bwe yalina ensobi endala gye yali azudde ku mulokole.
“Mwana wa ssebo nkubuulira ki? Omulokole gwe nnali nnesibako mukazi mufumbo alina n’abaana basatu. Bba bwe yamulekaawo kwe kujja abeere eno ewa kitaawe omuto wabula ennaku ezo mpulira nti bba amunoonya badding’ane”. Bwetyo ssimu okuva ewa Nakijoba bwe yategeeza.
Ziraba abakzi b’e Bulemeezi bakyamulemye.
Anaagenda Ssingo nandiki?.
Ebyaddirira birinde wiiki ejja.


text:
Ssenga, Ebituuse
MBEERA awo ne ndowooza ku kirabo kye ndiwa George olw’ebirungi by’ankoledde.
Omusajja oyo y’eyamperera okutuusa lwe namala emisomo gyange era nsazeewo okumufumbirwa ng’ekimu ku birabo bye nnyinza okumuwa.
Nze Alice Nakandi, mbeera Kalagala, Baamunaanika mu Luweero. Kitange yanfaako nga nkyali mu kibiina kya wansi. Mu kiseera kino nalabira ddala ng'obulamu bunzirugalidde naddala obukwatagana n'emisomo gyange.
Naye katonda nga bw’atalya nguzi, yaleeta omwami George eyeeyama okumpeerera nsobole okumaliriza emisomo gyange.
Yampeerera okutuusa lwe namalako S.4 nga kuno kwagasse n’okulabirira maama wange.
Olwamaliriza emisomo yantandikirawo bizinensi y'edduuka ly'ebizigo e Kawanda era etambula bulungi.
Mu mbeera eno mwe twatandikira omukwano omuzito ogumaze ebbanga nga gutambula bulungi.
Tulina abaana babiri era tutandise n’okulowooza ku ky’okweyanjula mu bakadde.
Wano we njagalira okwebaliza omwami wange olwa byonna by’ankoledde kuba singa teyali ye, simanyi kye nandibadde. ndabira ddala ng’obulamu bwange bwonna bwesigamye ku ye.


text:
© 1996 – 2009 The Office of the High Commissioner for Human Rights
This HTML version prepared by the UDHR in Unicode project, http://www.unicode.org/udhr.
Ekitiibwa ky'omuntu eky'obutonde; okwenkanankana, wamu n'obuyinza obutayinza kugyibwawo ebyabantu bonna, gwe musingi gw'eddembe; obwenkanya n'emirembe mu nsi.
Obanga abantu sibakikozesa kujeema 'ngeky' okulwanyisa ekisembayo, okwetaasa obufuzi obukambwe okutulugunya, kyetaagisa eddembe ly'obuntu okuba nga lifugibwa amateeka.
Ekibiina ky'amawanga amagatte, mu kiwandiiko kyakyo kikakasa nga bwekikkiririza mu ddembe ly'obuntu era ne mu kittibwa n'omuwendo gw'omuntu era kimaliridde okukubiriza abantu okugenda mu maaso n'okulwanyisa omutindo gw'embeera y'obulamu bwabwe mu ddembe erisingawo.
Amawanga g'amemba geeyamye okukolaganira awamu n'ekibiina ky'Amawanga Amagattere mu kukubiriza abantu abali okussamu ekitiibwa n'okukuuma eddembe ly'obuntu n'emisingi gyalyo.
Okutegeera obulungi obuyinza (rughts) n'eddembe ly'obuntu kikulu nnyo mu kutuukiriza obweyamo obwo mubujjuvu.
Olwekyo, Olukiiko ttabamiruka (General Assembly) olw'amawanga Amagatte, iulangirira Ekirangiriro EKIFUGA EDDEMBE LY'ABANTU BONNA WONNA MU NSI.
Abantu bonna abali wonna olw'okubeera ne'kiruubirirwa ekimu eky'amawanga gonna, basaanye bulijjo okujjukiranga EKIRANGIRIRO kino, wamu n'okulafuubana okuyigiriza, okugunjula n'okukubiriza abantu okussaamu ekitiibwa eddembe ly'obuntu, okutangaaza amateeka gaalyo n'okugakuuma, mu bantu abali mu bitundu ebiri mu buyinza bwabwe.
Abantu bazaalibwa nga balina eddembe n'obuyinza ebyenkanankana, batondebwa nga balina amagezi era nga basobola okwawula ekirungi n'ekibi bwebatyo, buli omu agwana okuyisa munne nga muganda we.
Buli muntu agwana afune eddembe eryo gerwako mu KIWANDIIKO kino awatali kusolola kwona okw'engeri yonna okuyinza okusinziira ku:- ggwanga, langi y'olususu okuba omusajja oba mukazi, olulimi, eddini endowooza ye ku by'obufuzi oba ekintu ekirala ensi oba abantu mwasibuka, ebintu byalina obuzaale bwe oba ensonga endala yonna.
Buli muntu ateekwa okubeerawo nga mulamu nga yegazaanya awatali kutaataganyizibwa mu ngeri yonna.
Tewali muntu assanidde kufugibwa buddu, obuddu n'obusuubuzi bw'abaddu tebukirizibwa mu nsi.
Tewali muntu asanidde, kutulugunnyizibwa okubonerezebwa oba okuyisibwa mu ngeri eteri ya buntu emutyoboola.
Buli muntu amateeka gateekwa okumubala era n'okumuyisa ng'omuntu buli wantu wonna.
Abantu bonna benkanankana mu maaso g'amateeka era bateekwa okukuumibwa amateeka awatali kusosola. Abantu bonna bateekwa kukumibwa kyenkanyi eri obusosoze obufutyanka EKIWANDIIKO kino oba obubawaliirizza okusosola mu ngeri eyo.
Buli muntu ateekwa okukkirizibwa okutwala ensonga ze mu mbuga entuufu ez'eggwanga zikolebweko singa nga eddembe lyerimuweebwa mu Constitution ne mu mateeka liba lijolongeddwa.
Tewali muntu anakwatibwanga oba okusibibwanga oba okusibibwa oba okuwangangusibwa mu ngeri etegoberera mateeka.
Buli muntu awatali kusosola, ateekwa okuwozesebwa mu lwatu ate mu bwenkanya mu kooti eyeemala era eterina kyekubira, bwabanga annonya okukakasa onuyinza obumuweebwa mu mateeka singa waliwo omusango ogumenya amateeka ogumuvunaanibwa.
1. Buli muntu yenna avunaanibwa omusango oguliko ekibonerezo ateekwa okubalibwa nga taliiko musango okutuusa nga kikakasibbwanti ddala yaguzza okusinziira mu mateeka era ateekwa okuwozesebwa mu kooti mu lwatu nga aweereddwa na buli mukisa gwonna okwetaasa.
2. Tewali muntu n'omu anabalibwanga nga azzizza omusango ogumubonerezesa, kino nga kisinzira kukikolwa kye yakola oba kyatakola, mu kiseera ekyemabega, kyokka nga mu kiseera ekyo ekikolwa kyeyakola oba kyeyalemwa okukola kyali tekittekwa kumubonerezesa, okusinziira mu mateeka g'eggwanga eryo oba ag'amawanga amalala Bwanabanga ateekwa okubonerezebwa mu kiseera weyazziza omusango ogwo.
Eddembe ly'omuntu yenna eyo gyabera amaka ge era n'ebbaluwa ze tebitaataganyizzibwe nga oba okwazibwa mu ngeri etegoberera mateeka, so n'erinnya lye teriweebuulwenga oba okulebulwa. Buli muntu ateekwa okukuumibwa amateeka aleme kutaataaganyizibwa oba okulumbibwa mu ngeri eyo.
1. Buli muntu alina eddembe okugenda oba okusula wonna wayagala, munda w'ensalo ez'eggwanga lye.
2. Buli muntu wa ddembe okufuluma okuva mu ggwanga lyona, kino nga kitwaliramu n'eggwanga lye, wamu n'okudda mu ggwanga lye.
1. Omuntu ayigganyizibwa waddembe okunoonya obubudamo mu ggwanga eddala era n'okusanyukira mu bubudamo obwo.
2. [missing]
1. Buli muntu ateekwa okufuna eggwanga ettongole gyabalirwa ng'omutuuze.
2. Tewali muntu yenna anagyibwangako obutuuza bw'eggwanga lye wadde okugaanibwa okukyusa obutuuze bwe okubugya mu ggwanga erimu okubuuza mu ddala.
1. Omusajja oba omukazi omukulu atuuse okwesalirawo, taakomerwenga mu ngeri yenna obutawasa oba okufumbirirwa n'okuzaala abaana, olw'olulyo mwasibuka, olw'eggwanga lye oba lwe'eddini ye. Omusajja n'Omukazi balina onuyinza n'eddembe ebyenkanankana nga tebannafumbiriganwa, oba nga bafumbiriganiddwa oba oluvannyuma lw'obufumbo bwabwe okusattululwa.
2. Amaka gwe musingi gw'eggwanga ogw'obuwangwa olwekyo abantu ne gavumenti basaanye okugakuuma obutiribiri.
3. [missing]
1. Buli muntu waddembe okwefunira ebintu bye kululwe oba nga yeetabye ne n'abantu abalala.
2. Tewali muntu yenna anaggyibwangako ebintu bye mu ngeri etagoberera matteka.
Buli muntu alina eddembe ery'okwerowooleza okwawula ekirungi n'ekibi n'okulondawo eddini gyanasoma. Eddembe lino lizingiramu obuyinza okukyusa eddini oba enzikiriza ye, n'obuyinza obubwe ku lulwe oba wamu n'abantu abalala, mu lwatu oba mu kyama, okwolesa eddini oba enzikiriza ye, ngayigiriza oba ngateeka mu nkola eddini ye byemulagira, nga asinza oba ngakuuma byemugamba.
Buli muntu wa ddembe okubeera n'endowooza ye era n'okwogera oba okuwandiika nga bwalowooza. Eddembe lino lizingiramu n'ebeetu ery'okugugubira ku ndowooza ye awatali kitaattaagaayizibwa, okusaka okufuna wamu n'okusaasaanya amawulire n'ebirowoozo okuyita mu mikutu gyonnna watali kukomerwa.
1. Buli muntu ayinza okwetaba mu nkugaana ez'eddembe wamu n'abantu abalala.
2. Tewali n'omu anakakibwanga okwetaba mu nkunganaa awamu n'abantu abalala.
1. Buli muntu waddembe okwetaba mu nfuga y'eggwenga lye.
2. Buli muntu alina obuyinza obwenkanankana n'obw'omulala obumusobozesa okutuukirira ebitongole bya gavumenti y'ensi ye ebiweereza abantu bonna awatali kukugirwa.
3. [missing]
Buli muntu wa ggwanga alina obuyinza okutuula ne bantu banne ngatebenkedde mu ddembe. Kino kimusobozese okutuuka ku biruubirirwa eby'ekitiibwa by'obuntun'okulongongoosa empisa ze, okuyita mu kukola kw'eggwanga lye oba okukolagana n'awamanga nga amalala, okusinziira ku nteekateeka n'enkozesa 'obugagga bwe'eggwanga mu by'enfuna, ey'embeera z'abantu n'eby'obuwangwa ebitayinza kwewalika mu kukulakulana kuno.
1. Buli muntu alina eddembe n'obuyinza okukola. Ateekwa okwerondera ekika ky'omulimu ekimuggyamu era ekirina embeera emusobozesa okukola obulungi, wamu n'okukirizibwa oba okuyambibwa singa omulimu ogwo gumuweddeko.
2. Buli mukozi ateekwa okussasulwa empeera entuufu emuggyamu, emusobozesa ye yennyini n'abantu ab'amaka ge okweyimirizawo nga abantu balamu. Bwekiba kyetagisa empeera y'omukozi eyinza okwongerezebwako ensako endala ezimusobozesa okwetaasa ebyo ebimugwako ng'omuntu nga tabyetegekedde.
3. [missing]
4. [missing]
Buli muntu ateekwa okuwummula n'okuweera. Asaana akole essawa zakigero buli lunaku era abeere n'ekiseera eky'okwewummuzaamu buli mwaka, kyokka nga empeera ye ey'ekiseera ekyo emuweebwa.
1. Buli muntu ateekwa okubeera n'omutindo gw'obulamu ogumusobozesa okubeerawo nga mulamu bulungi mu mubiri , ye yennyini n'abantu abamakage, ng'afuna emmere, ebyambalo, ennyumba n'okujjanjabwa singa alwadde era nga asobola okweyambisa ebyo gavumenti y'eggwanga lye by'ekolera abantu baayo okusitula embeera y'obulamu bwabe. (Social Services). Buli muntu, asaana okuyambibwa aleme kweralikirira bwaba nga omulimu gumuweddeko, oba afuuse kateyaamba oba afuuse Ssemwandu oba Nnamwandu oba ngatuusibbwa mu mbeera etemusobozesa kufuna nsiimbi kyokka nga kino siyakyeretedde yekka.
2. Abakyala abazadde wamu n'abaana bateekwa okulabirirwa n'okuyambibwa mu ngeri ey'enjawulo. Abaana bonna oba bazadde baabwe bafumbo mu mateeka oba si bafumbo bagwana okulabirirwa kyenkanyi nga abantu.
1. Buli muntu ateekwa okuyigirizibwa. Okuyigizibwa kunabanga kwa bwerere mu myaka egisooka ne mu masomero agasookerwamu. Okuyigirizibwa okusookerwako kunabanga kwa buwaze. Amasomero agayigiriza eby'emikonono n'emirimu egy'ekikugu ganaateekebwangawo, era buli muntu alina ebisannizo n'obusobozi anaweebwanga omukisa okusomera mu magunjukiro agawaggulu.
2. Ebyenjigiliza binaluubiriranga okugunjula abantu muby'amagezi n'empisa nga biteeka essira ku kusaamu ekitiibwa eddembe ly'obuntu n'emisingi gyalyo. Binakubirizanga okuteegeeragana okw'abantu ab'ensi n'eddini ez'enjawulo; era binakolaganiranga wamu n'ekibiina ky'Amawanga Amagatte mu kuleetawo emirembe mu baantu.
3. [missing]
1. Buli muntu waddembe okwetaba mu by'obuwangwa ebyensiye era n'okusanyukira ebikolebwa abalina amagezi oba ebitone ebyobuwangwa, n'okugabana ku miganyulo egivudde mukukulakulana kwa sayansi.
2. Buli muntu agwanidde okutaasibwa okuva mu kabi akayinza okutuuka ku mpisa ze oba kwebyo ebimusanyusa mu nsi, kino nga kisinziira ku magezi aga sayansi ebitabo ebibi oba ebifaananyi eby'ekigwenyufu ebiba bikoledwa abaantu.
Embeera y'abantu ab'eggwanga lye oba ab'omumawanga amalala ng'esobozesa omuntu okufuna eddembe ly'obuntu nga bwe liwandiikiddwa mu KIRAGIRO kino.
1. Buli muntu alina obuvunanyizibwa eri abantu b'ensi ye, kubanga bano bokka abamusobozesa okukikukulanya mumpisa ne mungeri endala zonna.
2. Omuntu nga akaayanira eddembe lye ery'obuntu ekinamukolangako kyokka ge mateeka ago agateekebwawo okunyweza, okutongoza wamu n'okusaamu ekitiibwa eddembe ly'abalala n'okukuuma empisa ennungi mu bwenkanya oba okukuuma eddembe lya bonna oba amateeka ago ogakuuma obulungi bwa abantu bonna ab'eggwanga eriddukanyizibwa ku demokolasi.
3. [missing]
Tewali nsonga yonna mu KIRANGIRIRO kino enetapoutibwanga mu ngeri etegeeza nti ewa ebbeetu abantu b'eggwanga oba ekibinja ky' abantu okwenyigira oba okwetaba mu kikolwa kyonna ekigenderera okuzikiriza eddembe ly'obuntu eriwandiikiddwa mu KIRANGIRIRO kino.


text:
Kasalabecca
Sserugo (ku kkono) ne Kayemba ku ddyo.
BAMANEJA b’abayimbi Bebe Cool ne Chris Evans bwe bagenda mu bifo ebisanyukirwamu, bafuna obudde ne beewaamu.
Wiiki ewedde twasanze Emma Sserugo maneja wa Bebe Cool ne Geoffrey Kayemba owa Chris Evans mu kifo ekimu nga bakoona amasala kyokka nga baliira ku ssowaani emu.
Sserugo yaliddeko sosegi emu ne ssumbuusa ate Kayemba n’alya ebisigadde bwatyo ekyatuusizza abantu okwebuuza omukwano ogubatuusa ku kino gye guva.
Mu kusooka owoolugambo waffe yabadde alowooza nti ebintu byabaddemu okukwata mu ndyanga nga bali mu kukekkereza kyokka n’akizuula nti baabadde ku bya bwereere kwe kusooka okugabana essowaani emu ng’endala bwe zijja.


text:
Kampala
BATABANI muli mutya? Mwebale emirimu n’okulabirira bawala bange.
Bassebo, kye mulina okumanya nti ekitiibwa ky’omusajja tasaba kisabe okuva eri omukyala wabula kiva mu bintu byakola n’engeri gy’akolamu emirimu e Namboole.
Teri mukazi ayinza kuwa musajja kitiibwa nga ssasi limu. N’olwekyo batabani, mufube okwefaako okulaba nga bwe mutuuka mu buliri ebintu bitambula bulungi olwo bakyala bammwe lwe bajja okubawa ekitiibwa.
Abasajja abamu batuuka n’okubabuuza oba ddala nabo beebala nti basajja nga bannaabwe nga bali eyo gye banywera ‘mineral water’ omunene. Kino kiba kikulaga nti olina okukyusa mu ngeri gyosambamu akapiira kubanga kye kimu ku bisinga okunyiiza abakazi.
Ky’ova olaba ng’abasajja abamu wadde nga baavu mu bigambo by’ennusu naye bakyala baabwe babamatira n’okubawa ekitiibwa.
N’olwekyo ekitiibwa ky’omusajja alina kukiraga ng’akola ekyo ekimusuubirwamu so si kugenda ku ttale okutema emiggo okukuba mukyala we.


text:
Omukyala ng’awa omwana omubisi gwa Beetroot.
Beetroot nva ndiirwa omuli ebiriisa okuva ku bikoola okutuuka ku mirandira era y’emu ku mmere eriibwa nga mbisi oba nga nfumbe.
Okugiganyulwamu Dr. Patrick Ssenjobe, ajjanjabisa emmere mu Afri - Natural Clinic e Gayaza annyonnyola emigaso egimulimu.
Okugiganyulwamu lya mubisi.
Emigaso
1 Beetroot alimu eminnyo egizimba n’okugumya amagumba.
2 Ebikoola birimu ekiriisa ekinaaza n’okugogola omuwaatwa omuyita emmere n’omumiro gw’omwana.
3 Ekibala kirimu eminnyo egiwagala n’okukuuma obwongo bw’omwana on’asobola okulowooza amangu n’okukola obulungi mu kibiina.
4 Alimu ebiriisa ebiziyiza endwadde kuba bizimba obutoffaali bw’omubiri ne guba n’abaserikale abamala.
5 Amazzi gaayo gayamba okutebenkeza enkola y’omutima era bw’onyiikira okuwa omwana omubisi oguva mu bikoola n’emirandira gyayo tatawanyizibwa ndwadde za mutima.
6 Ebiwuuziwuuzi ebirimu biyamba okusalasala n’okugonza emmere mu lubuto ekiziyiza okwesiba olubuto n’endwadde eziyinza okuvaamu.
7 Mulimu ebiriisa ebiyamba ensigo okukola obulungi ne zirema kukoowa mangu n’okugoba obukoowu mu mubiri gw’omwana.
8 Mulimu ssukaali ow’ekipimo ayamba okuzzaamu omwana amaanyi ekimusobozesa okuzannya n’okuba omulamu obulungi.
Gisaleesale omwana alye nnamba oba kamulamu omubisi.
Weetegereze bino
Gigatte n’ebibala oba emmere endala ng’enkejje, ebinweebwa, obummonde obuzungu, ffene, amapaapaali, ebikajjo, ennaanansi, wootameroni, amatooke, ebyennyanja n’ebirala.
Gimuliise nga mbisi kuba bw’ogifumba, ebbugumu litta ebiriisa byayo omwana natafunamu.
Kuuma obuyonjo ng’ogiteeke-rateekera omwana aleme okulwala.


text:
Ebbaluwa
SSEBO BUKEDDE,
Nsaba abatakisi fenna abajja okutambulira mu mmotoka zaabwe batutwale kyenkanyi.
Abatakisi nga ku siteegi y’e Masaka baagala nnyo okubiibiita abasaabaze abamu. Bagamba nti bakasitoma baabwe ba lulango.
Oyinza okulinnya takisi n’ofuna ekifo kyolowooza nti tojja kukaluubirirwa wabula kikwewuunyisa ddereeva oba kondakita ate okukuggya mu kifo bakisseemu omuntu omulala.
Ffenna tusasula ssente ze zimu siraba ate lwaki muba mutusosola. Oyo asobola okugenda mu mmotoka eddako bwaba aliko ekifo ekyenkalakkalira kyayagala okutuulamu.
Mu takisi ffenna tulina okuba abagumiikiriza kuba yalukale. Singa ebadde mmotoka ye waddembe okutuula waayagala.
Nsaba mufune ku nsonyi muleme kunyooma basaabaze bamu kuba tebatera kulinnya mmotoka zammwe.


text:
Ebyemizannyo
Abamu ku bakyala abeetabye mu mpaka z’eggaali.
Bya Hamid Kalanzi
ABAFUMBO Johnson ne Susan Matovu abatuuze b’e Bugiri mu Busoga eggandaalo lya Paasika baalimaliddeko mu ssanyu bwe baawangudde empaka z’obugaali ezaatolontokedde mu kitundu kyabwe nga bajaguza Paasika.
Johnson, yawangudde ez’abasajja ezaatolontose kiromita 80 ate Susan n’anywa mu bakyala abaavuze kiromita 17 akendo.
Johnson yasitukidde mu kavvu wa 200,000/- n’eggaali eya ‘Sportsbike’ ate Susan n’awangula eggaali maanyigakifuba ne 100,000/- mu mpaka ezaatolonkedde mu magombolola okuli; Namasere ne Muterere.


text:
SSEBO BUKEDDE, Ekituufu Loodi Meeya Erias Lukwago ky’ayagala kizibu okutegeera!
Gye buvuddeko, Erias Lukwago yagamba nti ekitongole kya UTODA kirina okulekeraawo okuddukanya takisi mu Kampala.
Yaleeta enkaayana mu baddereeva. Yassaawo ekifaananyi nti UTODA enyuunyunta baddereeva era baddereeva baamuwagiranga.
Kati KCCA emaze okugoba UTODA ate Lukwago ayita UTODA okuteesa ku ssente ze baabasabye okusasula.
Kati ekituufu Lukwago ky’ayagala kizibu okutegeera.
Wabula kirabika aliwo kwagala kutabulatabula bigenda mu maaso.
Lukwago y’omu yali omu ku bantu abaasalawo emirimu Loodi meeya gy’agenda okukola mu palamenti y’ekisanja ekyaggwa kati siraba lwaki ate awakanya kati nga teyakikola luli.
Nsaba Lukwago oleme kwefuula muntu awakanya buli kikolebwa Gavumenti.
Siimako olwolumu wadde ggwe togiwagira.
Godfrey Muleme, Nansana.


text:
Kampala
OMUYINDI Datta Dharam nga yeegeyaamu n'omubaka wa gavumenti e Makindye (RCC) Hussein Kyeyune Lukyam
Bya Henry Ssennyondo
OMUYINDI afuumudde abatuuze abasukka mu 70 ababadde beesenza ku ttaka lye eriri e Kansanga kulw'e Ggaba .
Ate ababaddeko n'ebirime nga ebikajjo, amayuuni n'obuyumba obutonotono abasasudde kyokka ne bagenda nga bakukkuluma nga bagamba nti 'ababbye'.
Abamu bakaabye nga bagamba nti obusente obubasasuddwa butono nnyo obutalina kye bugenda kubayamba okupangisa amayumba omw'okusasula n'okwetandikirawo bizinensi ezisobola okulabirira famire zaabwe.
Omuyindi Datta Dharam y'agobye abatuuze ababadde beesenza ku ttaka lye eriri mu Kiggundu Zooni eyasalwa ku Muteesasira Zooni e Kansanga.
Abatuuze bano, Omuyindi Datta yabadde abatwala mu kkooti omubaka wa gavumenti e Makindye (RCC) Hussein Kyeyune Lukyamuzi n'amusaba ensonga bazimale nga bayise mu kuteesa okusinga okugenda okubinika abatuuze abo ssente ng'omusango gusaliddwa ze batajja kufuna ng'ate baamufuna mpola.
Mu nteeseganya ezaabaddewo wakati w'Omuyindi Datta n'abatuuze, bakkaanyizza eby'okugenda mu kkooti n'abisazaamu ne babalirira ebintu abatuuze buli by'abaddeko nabyo n'abasasula ssente ezaabadde wakati w'emitwalo 200,000/- n'akakadde k'ensimbi.
RCC, Hussein Kyeyune Lukyamuzi ng'ayogera mu lukiiko olwatuuziddwa ku ssomero lya Pearl Academy e Kabalagala Olwomukaaga, yabategeezezza nti “teri muntu akakiddwa kutwala ssente ezo. Oli waddembe bw'obanga tomatidde okusalawo okugenda mu kkooti”.
Abamu ku babaddeko: Grace Namayanja, Friday Lukwago, Gertrude Nabukeera, Denis Komakech, Charles Wayimani, Aloysius Ssali,Sunda kabuuzi Henry Kayanja, Beatrice Namaganda, James Kashada, Ali Lusiba, Jennipher Awori, Richard Ssebuguzi, Muhammed Kiwanuka, Denis Mugerwa, Vincent Ssuuna, Bashiru Nyombi,Henry Muwanguzi n'endala.
Ssentebe wa LC I mu Kiggundu Zooni, Roman Sserugge ategeezezza nti abatuuze wadde bakaayana abasing tebalina yabaguza ate n'abo abaaguzibwa, baagula ku bantu bakyamu abatali bannannyini ttaka.
RCC Hussein Kyeyune Lukyamuzi yabaddewo ng'abantu bano basasulwa ssente. Abantu 67 be basoose okusasulwako ssente mu mpeke.


text:
Kampala
BYA VALLY MUGWANYA
OMUTENDESI George Ssimwogerere apangisiddwa okutaasa CRO FC ey’e Mbale okugiyamba okuyingira mu liigi y’eggwanga eya babinywera mu mipiira 2 egisigaddeyo.
Ssimwogerere, abadde yaakayingiza Kira Young mu ‘super’ (omugagga waayo Jimmy Lukwago amale amugonnomoleko emmotoka) aba CRO kwe kumuwa ‘ekicuba’ abataase era nga bwe yakola ku Nalubaale FC ne Kagera Sugar e Tanzania.
Siimu yategeezeza ng’ali e Mbale nti abakungu ba CRO bamusuubiza ensaako ennene (gy’ataayogedde) singa abazza mu ‘super’.


text:
Kampala
Mbalamusizza baana bange. Mwebale emirimu naddala egy’okulabirira bannammwe.
Olwaleero njagala kwogera ku bazadde abayita we mwandikomye nga kituuse ku nzirukanya y’amaka g’abaana bammwe.
Kino kisinga ku bazadde abakazi, abazaala abalenzi. Kituufu omwana takula wali muzadde. Naye bw’akula n’afuna n’amaka, oyo abeera asajjakudde ng’asobola okwesalirawo.
Kyabutonde maama okwagala ennyo mutabani we n’okusinga bawala be. Era wano we wava embeteza. Omuzadde omukyala agenda n’alaba nga teriiyo muntu mulala ayinza kulaga mutabani we mukwano nga ye. Olw’okwagala okulaba ekigenda mu maaso mu maka ga mutabani we, ogenda okulaba nga buli kiseera tayagala kuva mu maka ga mutabani we.
Ate bw’atuuka eno, n’ayagala okuweerayo amateeka. Ogenda okuwulira ng’ayingidde effumbiro lya muka mwana atandise okuweerayo amateeka. “Ebyo omwana wange tabirya… bw’ofumba emmere teweerabira kumuteerako katunkuma… Ehh.. obutto otaddemu bungi…” n’ebirala.
By’oba oyogerako biyinza okubeera ebituufu naye mutabani wo bw’aba si y’abigambye mukyala we, ojja kulabika ng’owolugezigezi.
Muka mwana abeera akyagumiikiriza ebiragiro by’omuwa, ate n’otandika okulingiriza essaawa z’akomawo awaka, engeri gy’asaasaanyamu ensimbi za mutabani wo, obucaafu, n’ebirala.
Njagala okubategeeza mmwe bamaama abakuze, muleke baka baana beeyagalire mu bufumbo bwabwe. Bw’oba ne bye weetaaga,sinziira ewuwo okubire mutabani wo essimu abikuleetere. Ate bw’aba tabikutuusizzaako mu budde oba obungi bw’oyagala, tokitwala nti mukazi we ye yamugaanyi.
Teweerabira nti, obuvunaanyizibwa bwa mutabani wo kati businga ku mukyala we, abaana n’abomu maka ge. Sso ssi wuwo.
Gwe akukolera ekyo ky’asobola naye ssi tteeka nti alina okukikola. Bwe munaamanya kino, mujja kuganja eri bakabaana bammwe era be bajja n’okujjukizanga batabani bammwe nti balina okubayamba.


text:
Ebyobulimi
Bya DICKSON KULUMBA
MUWOGO ky’ekimu ku birime edda ebyatwalibwanga byotosobola kufunamu ssente wabula kati abamulima bayoola ssente empya n’enkadde.
Sheikh Isa Mwanje, omulimi e Namusansula-Ndejje mu Ggombolola y’e Nnyimbwa mu disitulikiti y’e Luweero agamba nti muwogo amutuusizza awalungi. Aliko akatale kuba abaamasomero bamukolamu obuwunga n’abomu butale bamwettalira.
Okufuna ku ssente eziwera nnima n’ebintu ebirala nga kasooli ne lumonde.
Ennima ya muwogo
Okusobola okufuna ekiwera ku yiika ennya nnasimba muwogo wa mbala. Nagenda e Namulonge nenfuna ebika bya muwogo eby’enjawulo.
Waliwo ekya 42 nga kino kibala nnyo ate kiwanvu. Ekika kya 2962 ne 14- ekikula amangu era mu myezi mwenda oba okungula.
Muwogo okubala obulungi okuva ku kikolo ekimu okutuuka ku kirala ndekawo ffuuti 5 ku 5. Omuti nsimba gwa yinsi 10.
Nfuba okulaba nga mukoolamu omuddo n’asobola okufuna ekiriisa ekimala mu ttaka nga tavuganya na muddo.
Akatale
Muwogo musima ne mmutunda mu butale obw’enjawulo nga Bbombo ne ku Kaleerwe. Kino kimponya abasuubuzi abatuseera mu nnimiro.
Mwanje ng'alaga muwogo
Obutakaluubirirwa mu byentambula oluusi nneegatta ne balimi bannange ne tutwala ebintu mu butale.
Wabula waliwo lwe ntunda emirengo mu butawuni obutono eri abasiika muwogo n’abamulya.
Obuzibu bw’alina
Atera okutawaanyizibwa obulwadde bwa kigave n’obuwuka obugengewaza ebikoola. Ekikolo ekirumbiddwa tukisigula ne tukyokya.
Ebirala by’alima
Ng’oggyeeko muwogo, nnima ekirime kya lumonde ku yiika emu. Ekika ky’amalagala kye nsimba kye kya 2852 ng’eno ewaffe twagatuuma akutwala ekiro. Ensawo y’amalagala egula 10,000/-. Ekika kino kibala ate omunwe guba munene.
Nnima ne kasooli wabula oluusi nnyigirizibwa nnyo bbeeyi ng’egudde.
Nsaba Gavumenti etuyambe etuteerewo sitoowa mwe tuyinza okutereka ne tutunda nga bbeeyi erinnye okusobola okumufunamu ekiwera.
Olwa kasooli gwe nnima njagala kutandika kulunda nkoko
Eddagala ku ndwadde za muwogo
Omukugu mu kibiina ekirwanirira omuntu w’omu kyalo okweggya mu bwavu ekya Save The Rural Out Of Poverty (SROP) Sam Ssegirinya yayiiyizza eddagala erinayamba abalimi ku bulwadde obwenjawulo mu mawogo.
ENKOZESA YALYO:
Bw’oba onnyika emiti gy’ogenda okusimba, ddira miiru mukaaga ez’eddagala oteekemu liita y’amazzi emu olwo onnyike emiti gyo okumala essaawa 48 oluvannyuma osimbe muwogo oyo mu ngeri eya bulijjo.


text:
EBBALUWA YA SSENGA
MWEBALE kwenywereza mu bufumbo n’okussa ekimu mu mbeera zonna ez’obufumbo omuli ez’essanyu n’ennaku.
Embeera naddala ey’ennaku teziyinza kubula mu bufumbo kyokka bulijjo zirina engeri gye ziyambamu okutereeza obufumbo mu layini.
Nga bulijjo, waliwo ebintu bye ndaba ebivudde ku mulamwa mu bufumbo bwammwe bye musaanye okutereeza ng’ekiwundu tekinnasamba ddagala. Baana bange ab’obuwala temukyalina budde bubuuza ku bannammwe bwe baasiibye oba bwe baasuze.
Bangi muwoza ng’okubuuza bwe kutaliiko kusooka naye kimanyiddwa nti omusajja gw’emutwe gw’amaka, ye nnyinimu era kkiriza ye mukamaawo.Eno y’ensonga lwaki buvunaanyizibwa bwo ng’omukyala okumanya embeera ye.
Naye bangi ku mmwe kye mukola, obuliri mubuddukamu ng’abalina ababagoba olwo ne mwolekerera emirimu gyammwe. Ogw’okukola tegwandibadde musango naye okuleka munno mu buliri nga totegedde mbeera ye gwe musango gwe mbavunaana.
Mutuuse okuleka bannammwe mu buliri nga baasomose dda olwo ensi ebasalire omusango. Mu ngeri endala buli lw’ofaayo okumanya embeera ya munno naye ayongera okukuteekamu obwesige n’okukuteeka mu ttulubba ly’abantu abamulumirirwa.
Ebyo ng’obitadde ku bbali, ensonga eno eyongera n’okuteekawo enkolagana enung’amu wakati wammwe anti kimu ku birungo ebiwoomesa wakati wammwe.
Munno ne bw’aba tasuze waka olw’ensonga ezitali zimu, ng’ali mitala wa mayanja oba mu kifo ekirala kyonna, kwata essimu omukubireko omubuuze bw’ali okusinga okwefuula atalina budde bwe n’okuwoza nga bwe wakoowa.
Mu nsonga eno leetawo emboozi emuwaana ng’omutegeeza nga bwe waloose nga muli mu ssanyu. Bino byonna tebiyinza butaleeta ssanyu na ssuubi mu bufumbo bwammwe.
Omanyi abasajja abasinga ebintu ebibasanyusa tebiba binene. N’abaana bammwe mubatendeke empisa.


text:
Kampala
Alex Isabirye n'abazannyi ba URA gye buvuddeko
BYA HASFAH SSONKO
Bell Super League:
Hoima-Busia 0-2 URA
ENNUMBA ez’okumukumu bakira Simeon Masaba z’akola zaalese Basoga banne bamuwanda lulusu e Bugembe era bangi obwedda bamulaajanira asaasire ku b’ewaabwe!
Masaba, enzaalwa y’e Busoga, teyakomye ku kubeera kapiteeni wa URA eggulo wabula n’okugikolera ggoolo 2 ng’ekuba Hoima-Busia (2-1).
Yasimudde ebisobyo (free kick) bibiri (2)Ali Feni ne Hamis Kitagenda ne bateeba, URA n’erinnyirawo ku ntikko ya liigi n’obubonero 47. Yasin Kigenyi ye yateebeddde Hoima-Busia peneti mu ddakiika y’e 90. Express (eri mu kyokubiri) eri ku bubonero 44.
Obuwanguzi bwa URA bukendeezezza ku puleesa omutendesi Alex Isabirye gy’abaddeko nga kigambimbwa nti yabadde ayinza n’okugobwa singa omupiira guno gwamulemye okuwangula.


text:
Kaleerwe
Mbega wa Poliisi Willex Ojiambo (ku kkono) ng’akakkanya abasuubuzi
Bya Moses Lemisa
ABASUUBUZI b’oku Kaleerwe abasoba mu 500 batabukidde bannaabwe be balumiriza okulya ssente zaabwe eza SACCO.
Abasuubuzi bano abakolera mu katale ka Famers, ku Lwokuna baatayizza Umar Kinene n’omulala eyategeerekeseeko erya Meddie be balumiriza nti baabulankanya ssente zaabwe eza bbanka ya Simba Development Partnership.
Abasuubuzi baategeezezza nti abakulembeze b’ekibiina kino baludde nga babalimbalimba nga bwe bagenda okubaddiza ssente zaabwe. Baagasseeko nti abakulembeze beeroopa omusango okubabuzaabuza nga guli na mu kkooti kyokka abasuubuzi bwe bategedde nti bano babazannyira ku mutwe ne babazinda era Poliisi ye yabataasizza ng’ abasuubuzi baagala kubagajambula.
Abasuubuzi bano abaabadde tebasalikako musale basoose ne balangira Poliisi eyabadde eyaagala okuleka abasajja abano ng’egamba nti engeri omusango gye guli mu kkooti, Poliisi terina nnyo buyinza kyokka bwe yategedde nti abakulembeze be beeroopa yawaliziddwa okubatwala ku Poliisi y’e Wandegeya gye bakuumibwa.
Mu kiseera kino abasuubuzi bali mu kuyigga James Kasirye ne Rogers Buzizi nga nabo be bamu ku bagambibwa okulya ssente. Omusango guli mu kkooti ku CRB 412/2012.


text:
Mbarara
Bp. Lwanga (ku kkono) mu kusaba. Owookusatu ku ddyo ye Ssekandi.
Bya Ali Wasswa
Ssaabasumba w’Essaza Ekkulu ery’e Kampala, Dr. Cyprian Kizito Lwanga alumbye ebitongole ebikessi obutamala gafumbirira misango ku bantu ne basibwa nga tebalina misango.
Ssaabasumba yategeezezza nti era waliwo n’ebimu ku bitongole by’amawulire ebimala gawandiika bintu ebitali bituufu okukyayisa n’okukwasa abalala.
Yategeezezza nti kya nnaku okusanga nga waliwo abantu abali mu makomera nga n’abamu balindiridde okuwanikibwa ku kalabba kyokka ng’abazza emisango bali wabweru bayinaayina.
Bino yabyogeredde mu kusoma mmisa ku lw’Amatabi awamu n’okukuza olunaku lwa Caritas ku ssaza ly’e Nyamitanga mu Mbarara. Ssaabasumba yategeezezza nti okwagalana kye kintu Yesu kye yalekera abagoberezi be n’olwekyo tukisse mu nkola.
Yanokoddeyo ebyaliwo ku mulembe gwa Amin abantu bwe baabuzibwangawo ekyawaliriza abamu okuwang’anguka mu Uganda olw’abali mu bitongole bya bambega okubasibako emisango gy’obuyeekera nga n’abamu baali bannaddiini.
Omumyuka wa Pulezidenti, Edward Ssekandi nga naye yeetabye mu kusaba kuno ku lwa Gavumenti, yalabudde abantu okwewala abagezaako okubazza mu butabanguko n’okwekalakaasa. Yasiimye ekitongole kya Caritas Uganda olw’okudduukirira abantu okusobola okwekulaakulanya.
Omukolo gwetabiddwako abasumba owa Kasese n’abalala nga gwakuliddwa Ssaabasumba w’essaza ly’e Nyamitanga, Paulo Bakyenga.


text:
Omwana ono mutabani wa Rashid Odong. Odong yattottoledde Bukedde eyamusanze mu maka ga bakadde be e Wakisi-Wakikola nti, “Omusomesa Kintu yatuwa homuwaaka owa SST era yatuwa ennamba 30. Nnaddayo awaka ne nkolako ennamba ezimu, ze nnali ssimanyi ssaazijjuzaamu ne ng’enda ku ssomero enkeera.
Yatusaba homuwaaka ne tumuwaayo era abataamumaliriza yatuyita mu maaso okutukuba. Yasookera ku nze, ng’amaze okunkuba nnawulira obulumi bw’amaanyi mu mugongo ne batusiibula okudda awakaâ€.
Yayongeddeko nti enkeera yalemwa okuddayo ku ssomero olw’obulumi era waayitawo wiiki omusomesa Stephen Isabirye n’ajja awaka okulaba ekyali kimulemesa okusoma. Omwana bamuwadde ebitanda mu malwaliro ag’enjawulo omuli ne Mulago naye embeera esajjuka busajjusi. Kati abazadde baamuzza waka olw’okubulwa ssente z’obujjanjabi.
Akulira Poliisi y’e Kiyindi, Aurelio Amone agamba nti omusomesa Kintu baamuggulako emisango ku fayiro nnamba SD: 12/28/6/2011 ne CRB 122/2011 kyokka yayimbulwa ku kakalu ka poliisi oluvannyuma lw’okukkaanya n’abazadde ajjanjabe omwana okutuusa lw’anaawona.
Kintu agamba nti yakuba Odong embooko bbiri zokka naye waayitawo wiiki emu n’ava ku muti gw’omuyembe n’agwa ate n’ente ya kkojjaawe yamutomera naye ab’awaka ne bakisirikira era wano we yatandikira okubeera obubi.
Agamba nti yafuna obutakkaanya n’abazadde b’omwana n’akomya okumujjanjaba nga July 29, 2011 era abadde yaakamusasaanyizaako 2,026,500/-.


text:
Ssenyonjo ku poliisi
OMWANA w’emyaka 12 addukidde ku Poliisi y’oku Kaleerwe n’aloopa muka kitaawe amutulugunya ekimuwalirizza okuva awaka.
Julius Ssenyonjo abadde asomera mu Bunnamwaya Central Parent Pulayimale School mu P1 eyabuze okuva e Wankulukuku yategeezezza nti bukya nnyina afa, kitaawe, Charles Nyombi omuzimbi yawasa omukazi omulala abatulugunya.
Yagambye nti okuggyako nga Poliisi emufunidde w’abeera naye tadda Wankulukuku ewa nnyina eyamufuula akalogoyi.
“Afande oyo mukazi nnali mmanyi nti tajja kutuyisa bubi naye baganda bange abasinga badduka dda awaka nga bababonyaabonya nze ne nguma naye kisusse kubanga ebiseera ebimu amanyi okunsibira mu nju.
Mpozzi muntwale ewa Ssenga wange,” Ssenyonjo bwe yategeezezzza.


text:
Agambye nti olupapula lwa Bukedde lubaddewo mu kiseera kyonna ku nsonga za Buganda nga luzituusa ku bantu awatali kakwakkulizo konna.
Nayongerako nti ate Bukedde Ttivvi bwe yatandika pulogulaamu naddala Agataliiko Nfuufu n’ereeta ensonga eziruma omuntu waabulijjo abalala kye batakola.
Yabyogeredde ku kisaawe e Bbira ku Lwomukaaga mu kutongoza ettabi ly’abawuliriza ba Bukedde Fa Ma wamu n’okutongoza ofiisi y’ebirango mu kitundu kino.
Omukolo gwetabiddwaako n’omubaka wa Palamenti omukazi owa disitulikiti y’e Wakiso, Rose Mary Ssenninde eyeebazizza empapula z’amawulire okuli olwa Bukedde ne New Vision olw’okufulumyanga amawulire egeesigika.
Ssenninde yakubirizza abawuliriza abeegattira mu kibiina kino okukikozesa mu kwekulaakulanya. Yasuubizza bammemba okubasakira emikwano eginaabawagira mu kweggya mu bwavu.
Kwabaddeko abakulu abalala abavuganya ku kifo ky’omubaka wa Busiro East okuli Tumwine Ssekitooleko n’abalala.
Â
Gwakomekkerezeddwa n’omupiira wakati wa ttiimu y’abawuliriza b’ e Bulenga n’abakozi ba Bukedde. Ttiimu y’abawuliriza ye yagugobye ku ggoolo 4 - 2. Eza Bukedde zombi zaateebeddwa Katongole Omutongole owa pulugulaamu ‘Akafoomukkuto’.


text:
Omuffeffessi Siraje Kizito yategeezezza nti Vision Group egenda okuyiwamu abayimbi ekyambalo n’eng’oma ebibalirirwamu 1,450,000/- mu ku kaweefube w’okudduukirira okubunyisa ekigambo kya Katonda.
Omusomesa wa klezia ya Ttikkalu, Dezideriyo Golooba yagambye nti ebya Bukedde okujja baabadde babiyita bya ‘wolokoso’ n’agamba nti okukwatira awamu n’abantu batuukirizza obutume bwabwe.Â
Omukolo gwetabiddwaako ssentebe w’ekitundu, Charles Ddamulira, Kansala Grace Nantege ne kkwaaya okwabadde eya Ttikkalu, Nabinaka ne Kitanda C/U bakira ezikooloobya.


text:
Mityana
Abayizi ba Mumsa High School nga bayonja akatale k’e Mityana.
Bya LUKE KAGIRI
ABANTU mu Ssaza ly’e Ssingo batandise okwetegekera okukyala kwa Kabaka nga benyingira mu kuyonja ebitundu gy’agenda okuyita.
Kabaka agenda kukyala ku ssomero lya Mumsa High School nga April 21, omwezi guno, akulembere emikolo gy’okukuza emyaka 10 bukya litandika.
Abayizi b’essomero lino wiiki ewedde baatandise emirimu egy’enjawulo ng’okuyonja ekibuga Mityana Kabaka gy’anaayita era baasookedde ku kugogola akatale akanene ak’e Mityana.
Omumyuka w’omukulu w’essomero lino, Patrick Mawejje yategeezezza nti, ‘kino tukikoze okusobola okusomesa abayizi omutima oguyamba abantu, era ng’akabonero akalaga abazadde baffe abakolera mu katale kano kwabwe kwe bayitamu okufuna ensimbi ez’ebisale by’abayizi.’


text:
Kampala
Omwala gw’e Nakivubo nga bwe gufaanana.
Bya Martin Ndijjo
KAMPALA, ekibuga ky’eggwanga ekikulu kitutte ebbanga nga kibuutikiddwa obujama nga busibuka ku kumala gamansa kasasiro.
Embeera eno evuddeko ekibuga okusigala nga kicuuma mu bifo ebisinga era nga n’ebimu tebiyitikamu naddala buli enkuba lw’etonnya.
Yadde nga buvunaanyizibwa bwa buli muntu akolera n’okusula mu Kampala okukuuma obuyonjo, bangi beesuuliddeyo gwa nnaggamba ku nsonga eno.
Olw’obujama obususse mu bitundu ebimu kino kivuddeko endwadde nga kkolera n’endala okubalukawo.
Buli nkuba lw’etonnya, ebisaaniiko byonna n’obucupa bw’amazzi biggweera mu myala ekigivaako okuzibikira ne kiremesa amazzi okutambula.
Embeera eno era y’evuddeko amataba mu bitundu bya Kampala ebimu nga Bwaise, Nalukolongo n’awalala omuzze mufiira abantu.
Peter Kauju akola ng’omwogezi wa KCCA yategeezezza nti olwa Bannakampala okulemererwa okukuuma kasasiro, kino kyongedde obuzito eri ekitongole kino kubanga kifulumya ssente nnyingi okuddaabiriza emyala n’okugigogola.
Ebimu ku bifo ebisinga okucuuma olwa kasasiro mulimu; awali Konteyina Village n’ebitundu ebirala ebiriraanye omwala gw’e Nakivubo, Nabugabo, olujja lw’akatale k’e Nakasero, Kafumbe Mukasa, ebitundu by’omuluka gw’e Kisenyi ebisinga, n’ebirala.


text:
EBYEDDIINI
Omulabirizi Luwalira ali Bungereza kati.
BANNAYUGANDA Abakristaayo abali mu Amerika baweerezza Bukedde Ku Ssande ebbaluwa eraga obweraliikirivu ku ky’Omulabirizi okukyalira pulovinsi emu mu Amerika mu May. Eno y’ebbaluwa:
Okusinziira ku nsonda ezeesigibwa, enteekateeka ziwedde Omulabirizi w’e Namirembe, Wilberforce Kityo Luwalira okukyalako mu Amerika gy’asuubirwa okumala omwezi gwa May gwonna. Asuubirwa okukyala mu busumba obuwerako naddala mu Bulabirizi bw’e Dallas mu Texas. Olukyala luno lwe lunaaba olwokubiri, ng’olwasooka lwaliwo nga yaakalondebwa ku Bulabirizi era be baagula n’ebyambalo bye.
Dallas bwe bumu ku Bulabirizi obuli mu Kkanisa ya Episikopo mu Amerika era nga yali emu ku pulovinsi ezeegattiranga awamu mu mukago gw’Ekkanisa kyokka nga baagobwa oluvannyuma lwa pulovinsi yaabwe okwawula Omulabirizi Gene Robinson omusiyazi kkungwa.
Okulondebwa kwa Robinson kwavaako akabbinkano mu Kkanisa era okukkakkana nga pulovinsi eziwerako - nga n’eya Uganda mw’ogitwalidde nga zimenyeewo enkolagana n’ekkanisa ya Episikopo mu Amerika.
Abalabirizi abawerako mu Anglican Church naddala mu Afrika baanakuwala olw’obwannaakyemalira ekkanisa y’Amerika bwe yakozesa bwe yagaana okugondera ebiteeso by’enkiiko ezigatta aba Anglican ebyali bigaana okwawula Robinson.
Okuva lwe baamenyawo enkolagana, Abalabirizi bangi naddala ku lukalu lwa Afrika tebakyalima kambugu n’ab’Ekkanisa ya Episikopo era pulovinsi zaabwe tezibakkiriza kukolagana oba bya nsinza oba byansimbi.
Ekizimba bwe kyasamba eddagala, Ekkanisa ya Uganda n’erangirira mu butongole nga bw’emenyeewo enkolagana yonna ne bano. Ssaabalabirizi Orombi yalagira Abalabirizi be bonna obutaddayo kukolagana oba okukyalira amakanisa gonna agali mu Pulovinsi ya Amerika eyo.
Obulabirizi bw’e Luweero bwe bumu kw’obwo obwalagirwa okuzzaayo obutitimbe bw’ensimbi ze bwali bufunye okuva mu Amerika nga zaali zaakuyamba mu kugaziya Lutikko yaabwe.
Weewaawo era, Orombi yakalaatira Balabirizi banne obutaddayo kwekulubeeseza kumpi na bantu bano.
Ekyewuunyisa kiri nti wadde ng’Obulabirizi bw’e Namirembe bwe bwakulira kaweefube w’okunaabira Ssennyonjo mu maaso, kyokka ate kaakano Omulabirizi w’e Namirembe y’akukuta n’abantu bano.
Ekkanisa ya Episikopo bwe yamanya nti Abafirika tebakyakkiriza nsimbi zaabwe, baasala amagezi amalala ne batondawo ebibiina mu mannya amalala era nga kati mwe bayita okutuukiriza ebigendererwa byabwe. Ebibiina ebisinga okukozesebwa mu Uganda mulimu “Uganda Partners” ne “Friends of Uganda” era ng’Omukyala w’Omulabirizi we Dallas y’omu ku bakulu baabyo.
Mu lukyala lw’agendako mu Amerika, Luwalira asuubirwa okukyalira obusumba obuwerako gy’asuubirwa n’okukuba omulanga gw’okuddaabiriza Lutikko y’e Namirembe.
Olw’emigozoobano egibadde mu Pulovinsi ya Episikopo, bangi ku bantu baffe abava mu Afirika ababeera mu Amerika basazeewo okuggulawo obusumba obukolagana obutereevu n’Obulabirizi bwabwe gye bava mu Afrika era Abalabirizi bangi babawagidde ne babaweereza n’abaawule okubasumbanga. Ekyennaku, Bannayuganda ababeera e Boston bwe bamala okwekutula ku kkanisa ya Episikopo baatuukirira Omulabirizi Luwalira nga basaba Omulabirizi abaweereze omwawule naye tebaafuna buwagizi bwe.
Bwe baawulidde nti Omulabirizi ajja mu Amerika ne bamusaba abafissizeewo akadde agende abalambule wabula kye twasembyeyo okumanya nti Luwalira yabadde akyagaanyi.
Bwe twayogeddeko n’abomu ofiisi y’Omulabirizi e Namirembe twategeezeddwa nti olugendo Omulabirizi lw’agendako si lutongole wabula agenda kukyalira mikwano gye egyamuweerera ng’asoma diguli e Mukono.
Ye omuwandiisi w’Obulabirizi bw’e Namirembe, Can. Nelson Kaweesa yategeezezza nti Omulabirizi Luwalira yasitudde okugenda ku bugenyi buno nga yasookedde Bungereza gy’agenda okuva okugenda mu Amerika.


text:
Kampala
Bya Lilian Nalubega
KABAKA Ronald Muwenda Mutebi II akomyewo mu ggwanga oluvannyuma lw’okumala ebbanga lya kumpi wiiki ssatu ng’ali e Kenya.
E Kenya Kabaka yagendayo ku nkomerero y’omwezi gw’okubiri ng’ayayitira ku nsalo e Malaba gye yasisinkanira Abaganda abali e Busia ne Tororo. Ab’e Busia baakulemberwa omukiise waabwe mu Lukiiko lwa Buganda Joseph Ssenkumba n’oluvannyuma ne yeeyongerayo.
Kabaka w’akomeddewo ng’Obuganda buli mu nteekateeka z’okukuza olunaku lw’amazaalibwa ge olugenda okukwatirwa ku St. Mary’s College Kisubi nga olukiiko oluteesiteesi lw’ebikujjuko bino lukulemberwa Minista we ow’ebyamakolero Kaddu Kiberu.
Amazaalibwa ga Kabaka gaakubeerawo nga April 13, era nga ajja kuba aweza emyaka 57 egy’obuto.


text:
OBUTUMWA BW’ABANTU BOONA
Nooteganisibwa ebihagaro ebirikukorwa omu iziina ry’ediini? Entaro, obuzahambuuki n’obushomankuzi ebirikwejumbwamu abo abarikwegambaho ngu nibaheereza Ruhanga, noobireeba nk’obutari buringaaniza? Ahabw’enki ediini zirikureebeka nk’obukomooko bw’oburemeezi bwingi?
Ti kugira ngu ediini zoona nizikomookaho oburemeezi. Kureka, oburemeezi nibukomooka omu diini z’ebishuba zonka. Yesu, omunyadiini rugambwa akooreka ngu ediini z’ebishuba nizireetera abazirimu kukora ebihagaro nk’oku “omuti omubi gwana ebyana [ebijuma] bibi.” (Matayo 7:15-17) Ediini z’ebishuba nizaana bijuma ki?
NIZEETAATSYA OMU BY’OBUTEGYEKI N’OMU NTARO: Akatabo akarikwetwa Asiaweek nikagira kati: “Omuri Asia n’omu bicweka ebindi, abebembezi abarikukunda munonga kuguma omu butegyeki ni bejunisa ediini okwetungira ebyabo.” Ekirugiremu, akatabo ako nikarabura kati: “Ensi eri haihi kwijura eiraro.” Omwebembezi rurangaanwa ow’ediini emwe omuri Amerika akagira ati: “Mwine kwita abatemu okubaasa kubazibira kwita abantu.” Eki yaatensize n’eki: “Mubaite boona omu iziina rya Mukama.” Kwonka Baibuli yo neegira eti: “Omuntu weena ku agira ati: Ninkunda Ruhanga, haza naayanga mugyenzi we, n’omubeihi.” (1Yohaana 4:20) Yesu akagira ati: “Mukunde abazigu baanyu, kandi mushabire n’abarikubahiiga.” (Matayo 5: 44) Mbwenu, n’ediini zingahi ezi orikumanya ezi abashomi baazo batarikwejumba omu ntaro?
NIZIJANJAAZA ENYEGYESA Z’EBISHUBA: Ediini ezirikukira obwingi nizeegyesa ngu hariho ekintu ekiruga omu muntu aha kufa kwe, kikagumizamu kubaho. Barikukoresa enyegyesa egi, abeebembezi b’ediini nyingi ahari ezi nibashaba abashomi baabo esente ngu bashabire abantu baabo abafiire. Kwonka Baibuli yo neeyegyesa ekirikutaana n’ekyo. Neegira eti: “Abahuriire bamanya ku barifa; kwonka abafiire tibagira ki bamanya.” (Omubuurizi 9:5) Yesu akeegyesa ngu abafu baryazoorwa—ekyakubaire kitarikwetengyesa kuri hariho ekintu ekitafa ekiruga omu muntu aha kufa. (Yohaana 11:11-25) Ediini yaawe neeyegyesa ngu hariho ekintu ekitafa ekiruga omu muntu aha kufa?
NIZIIKIRIZA OBUSHAMBANI: Omu mahanga maingi, ediini ezimwe nizeemeka abashaija abarikubyama n’abashaija bataahi baabo n’abakazi abarikubyama n’abakazi kuzeebembera, kandi bashaba zaagavumenti kwikiriza obushwere bw’abashaija n’abashaija n’obw’abakazi n’abakazi. Nangwa n’ediini ezirikukyeena obushambani niziikiriza kuguma nizebemberwa abarikutoroboza abaana. Kwonka shi, Baibuli yo neeyegyesa ki? Neeshoborora eti: “Mutaribeihwa; abashambani, nari abarikuramya ebishushani, nari abeegira abakazi, nari ebitingwa, . . . tibarihungura bukama bwa Ruhanga.” (1Abakorinso 6: 9, 10) Hariho ediini ezi orikumanya ezirikwikiriza obushambani?
N’enki ekirikuza kuhika aha diini ezirikwana ebijuma bijunzire? Yesu akagira ati: “Omuti gwona ogutaana byana birungi gutemwa, gunagwa omu muriro.” (Matayo 7: 19) Buzimazima, ediini z’ebishuba niziza kucwekyerezibwa! Kwonka shi niziza kucwekyerezibwa zita, kandi ni ryari? Obunabi oburi omu kitabo kya Baibuli ekya Okushuuruurwa eshuura 17 na 18, nibutuha eky’okugarukamu.
Ediini z’ebishuba ‘ziine obushoboorozi aha bagabe b’ensi’
“Mururugyemu imwe bantu bangye ’mwe”
Teera akashushani, maraaya ashutami aha mugongo gw’enyamaishwa erikutiinisa. Enyamaishwa egyo eine emitwe mushanju n’amahembe ikumi. (Okushuuruurwa 17:1-4) Maraaya ogwo niwe oha? Aine obushoboorozi aha ‘bagabe b’ensi.’ Ajwaire emyenda ya bujwa, naakoresa omugaju kandi aine obutungi bwingi. Ekindi, naakoresa oburogo bwe ‘kuhabisa amahanga goona.’ (Okushuuruurwa 17:18; 18:12, 13, 23) Baibuli neetuhwera kwetegyereza ngu maraaya ogu nizo diini z’ebishuba zoona omu nsi, ezirikwana ebijuma bijunzire.
Enyamaishwa ei maraaya ogwo ashutamiho neemanyisa obutegyeki bw’omu nsi.* (Okushuuruurwa 17:10-13) Ediini z’ebishuba nizigyendera aha mugongo gw’egyo nyamaishwa, zirikuteeraho kugihabura eby’okucwamu n’ah’okutoora.
Kwonka omu bwire butari bwa hare, nihaza kubaho ekirikutangaaza. “Amahembe ikumi agu waareeba hamwe n’enyamaishwa baryayanga maraaya ogwo, atsigare wenka ajwaire busha; baryarya enyama ye, bamwokyeze kimwe n’omuriro.” (Okushuuruurwa 17:16) Abategyeki b’amahanga g’ensi egi baryahindukira ediini z’ebishuba kitaraariire, bazicwekyerereze kimwe! N’enki ekirituma abategyeki b’amahanga baakora ekyo? Ekitabo kya Baibuli ekya Okushuuruurwa nikigarukamu kiti: ‘Ruhanga akakita omu mitima yaabo ngu bahikiirize enaama ye.’ (Okushuuruurwa 17:17) Buzima, Ruhanga naaza kucwekyereza ediini z’ebishuba ahabw’ebihagaro byona ebi zikozire omu iziina rye. Omu buringaaniza, Ruhanga naaza kukoresa abeebembezi b’eby’obutegyeki abaine omukago nazo okuzicwekyereza.
N’enki eki oshemereire kukora ku oraabe otarikwenda kucwekyerezibwa hamwe n’ediini z’ebishuba? Ruhanga naaragiira ati: “Mururugyemu imwe bantu bangye ’mwe.” (Okushuuruurwa 18:4) Buzimazima, obu nibwo bunaku obw’okuhunga kuruga omu diini z’ebishuba! Kwonka shi obuhungiro burahi? Tiburi omuri abo abarikugira ngu Ruhanga tabaho, ahabw’okuba abo nabo tibaine matsiko. (2Abatesalonika 1: 6-9) Obuhungiro buri omu diini ey’amazima yonka. Okaataanisaho ota ediini ey’amazima?
Ni bijuma ki ebirungi ebi ediini ey’amazima eshemereire kwana?—Matayo 7:17.
NEMANYIRWA AHA KWOREKA RUKUNDO: Abaramya ab’amazima “ti b’ensi,” tibarikushoroora mu nganda, nari omu mahanga, kureka ‘niboorekana rukundo.’ (Yohaana 13:35; 17:16; Ebyakozirwe 10:34, 35) Tibarikwitana, kureka nibakundana munonga bahika n’aha kufeera bataahi baabo kyaba nikyetengyesa.—1Yohaana 3:16.
NEEYESIGA EKIGAMBO KYA RUHANGA: Ediini ey’amazima terikwegyesa “migyenzo” nari “ebiragiro by’abantu,” kureka ebi erikwegyesa nibiruga omu Baibuli, Ekigambo kya Ruhanga. (Matayo 15: 6-9) N’ahabw’enki? N’ahabw’okuba “ebyahandiikirwe byona, ebihandiikisiibwe [o]mwoyo wa Ruhanga, biine omugasho gw’okwegyesa omuntu, n’okumuhana, n’okumuhabura.”—2Timoseo 3: 16
NEEHAMYA AMAKA KANDI EGYENDERA AHA MITINDO Y’AHAIGURU OMU MITWARIZE: Ediini ey’amazima neetendeka abashaija ‘kukunda abakazi baabo nk’oku barikwekunda,’ eyegyesa abakazi ‘kuha baibabo ekitiinisa,’ kandi eyegyesa n’abaana ‘kworobera abazaire baabo.’ (Abaefeso 5: 28, 33; 6:1) N’ekindi, abo abarikuheebwa obujunaanizibwa baine kuba bari eky’okureeberaho kirungi omu mitwarize mirungi.—1Timoseo 3: 1-10.
Hariho ediini erikuhikiiriza ebyo byona? Ekitabo ekirikwetwa Holocaust Politics, ekyahandiikirwe omu gwa 2001 nikigira kiti: “Kuri abantu baingi nibata omu nkora ebi Abajurizi ba Yehova barikubuurira kandi bakakora, abantu bakaabaire batarikwitana.”
Buzimazima, Abajurizi ba Yehova omu mahanga 235 tibarikwegyesa kwonka, abantu emitindo ya Baibuli aha kutwaza kurungi kureka nibagigyenderaho n’omu magara gaabo. Nitukuhiga kushaba Abajurizi ba Yehova okukuhwera kwega eki Ruhanga arikukwenza kugira ngu obaase kumuramya omu muringo ogu arikusiima. Obu nibwo bwire bw’okukora ekyo. Otakaayeziringa. Omuheru gw’ediini z’ebishuba guri haihi!—Zefania 2: 2, 3.
* Okushoboorora okurikukwata ahari eki okurikukiraho nikushangwa omu katabo Mugume Nimureeba! aha rupapura 12 na 13 akaahandiikirwe Abajurizi ba Yehova


text:
Reeba na
AMAZIMA agarikukwata ahari ki? Agarikukwata aha bibuuzo ebikuru ebimwe ebi abantu barikwebuuza. Noobaasa kuba oreebuurize ebibuuzo nk’ebi:
Noobaasa kwiha nkahi eby’okugarukamu ebibuuzo ebi? Ku waakubuuza abantu nari abeebembezi b’ediini, nibabaasa kukugarukamu ebitarikwikirizana. Kandi waaza omu mabikiro g’ebitabo, noobaasa kushangayo enkumi n’enkumi z’ebitabo ebirikugira ngu nibigarukamu ebibuuzo ebi. Kwonka emirundi emingi, nooshanga ekitabo ekimwe kirikuhakanisa ekindi. Ebindi nibireebeka nk’ebihikire hati, kwonka bwanyima y’obunaku bukye nibiba bitakiine mugasho; nibabigarukamu nari baahandiika ebindi.
Kwonka, hariho ekitabo kimwe ekirimu eby’okugarukamu ebirikwesigwa. N’ekitabo ky’amazima. Yesu Kristo akashaba Ruhanga ati: “Ekigambo kyawe n’amazima.” (Yohaana 17:17) Omu bunaku obu, Ekigambo ekyo nitukimanya nka Baibuli Erikwera. Aha mpapura ezirikukurataho, nooza kureeba bikye aha by’okugarukamu by’ebibuuzo ebi aharuguru.
ENSHONGA AHABW’ENKI EKIBUUZO EKI NIKIBUUZIBWA: Turi omu nsi eijwiremu obushaarizi n’obutari buringaaniza. Ediini nyingi nizeegyesa ngu okubonabona okurikutuhikaho ni Ruhanga orikuba akureetsire.
EKI BAIBULI ERIKWEGYESA: Ruhanga tarikubaasa kureetaho kintu kibi. Yobu 34:10 nihagira hati: “Nikikabure Ruhanga okukora ebitahikire, ow’obushoboorozi bwona okukora kubi!” Yehova ainiire abantu ekigyendererwa kya rukundo. Egyo niyo nshonga ahabw’enki Yesu yaatwegyeise kushaba tuti: “Tataitwe ow’omu iguru, . . . obukama bwawe bwije; eby’okunda bikorwe omu nsi nk’oku bikorwa omu iguru.” (Matayo 6:9, 10) Ruhanga naatufaho munonga kandi ahikire n’aha kukora kyona ekirikubaasika kuhikiiriza ebi yaaraganiise.—Yohaana 3:16.
Reeba na Okutandika 1:26-28; Yakobo 1:13; na 1 Petero 5:6, 7.
ENSHONGA AHABW’ENKI EKIBUUZO EKI NIKIBUUZIBWA: Obutabarwa bw’abantu nibeyongyera kufa ahabw’entaro. Twena nitukwatwaho okubonabona kw’abantu.
EKI BAIBULI ERIKWEGYESA: Ruhanga naagamba aha bwire obu araije kureetaho obusingye omu nsi yoona. Ahansi y’Obukama bwe, niyo gavumenti ey’omu iguru, abantu “tibarigaruka kwega by’engamba.” Kureka, “zaarurara zaabo baryaziheeshamu amafuka.” (Isaaya 2:4) Ruhanga naija kumaraho obutari buringaniza n’okubonabona kwona. Baibuli neeraganisa eti: “[Ruhanga] aryaragaza amarira goona aha maisho gaabo; tiharibaho kufa bundi n’obu kwakuba okucura nari okurira nari obusaasi, ahakuba ebya ira [otwariiremu n’obutari buringaaniza n’okubonabona ebiriho omu bunaku obu] biryaba bihweireho.”—Okushuuruurwa 21:3, 4.
Reeba na Zaaburi 37:10, 11; 46:9; na Miika 4:1-4.
ENSHONGA AHABW’ENKI EKIBUUZO EKI NIKIBUUZIBWA: Ediini nyingi omu nsi nizeegyesa ngu hariho ekintu ekitafa ekiruga omu muntu kikagumizamu kubaho bwanyima y’okufa. Abamwe nibaikiriza ngu abafu nibabaasa kusaasa abahuriire nari ngu Ruhanga naafubira ababi arikubootsya omu muriro ogutaraara.
EKI BAIBULI ERIKWEGYESA: Abantu ku barikufa, nibaba batakiriho. Omubuurizi 9:5 nihagira hati: “Abafiire tibagira ki bamanya.” Obu abafu batarikubaasa kumanya, kuhurira nari kuteekateeka ekintu kyona, tibarikubaasa kusaasa—nari kuhwera—abahuriire.—Zaaburi 146:3, 4.
Reeba na Okutandika 3:19 na Omubuurizi 9:6, 10.
ENSHONGA AHABW’ENKI EKIBUUZO EKI NIKIBUUZIBWA: Nitwenda ngu tugume turi abahuriire, kandi ngu tushemererwe n’abakundwa baitu. Twine ekyetengo ky’okwenda kugaruka kureeba abakundwa baitu abaafiire.
EKI BAIBULI ERIKWEGYESA: Abantu abaingi abaafiire nibaija kuzoorwa. Yesu akaraganisa ngu ‘abari omu bituuro abarikwijukwa . . . baryarugamu.’ (Yohaana 5:28, 29, New World Translation) Okuhikaana n’ekigyendererwa kya Ruhanga eky’okubanza, abo abarizoorwa baryatunga omugisha gw’okutuura omu paradiso omu nsi ebiro byona. (Isaaya 65:21-25) Okuraganisa oku nikutwariramu amagara marungi n’amagara agatahwaho ahabw’abantu abarikworobera Ruhanga. Baibuli neegira eti: “Abahikiriire baryahungura ensi, bagituuremu ebiro byona.”—Zaaburi 37:29.
Reeba na Yobu 14:14, 15; Luka 7:11-17; na Ebyakozirwe 24:15.
ENSHONGA AHABW’ENKI EKIBUUZO EKI NIKIBUUZIBWA: Haihi abantu omu diini zoona nibashaba. Kwonka, baingi nibagira ngu eshaara zaabo tizirikugarukwamu.
EKI BAIBULI ERIKWEGYESA: Yesu akatwegyesa kwetantara okutagarukagaruka omu bigambo twaba nitushaba. Akagira ati: “Ku muraabe nimushaba, murekye kushaba nimugarukagaruka omu bigambo bya busha.” (Matayo 6:7) Twaba nitwenda ngu Ruhanga ahurire eshaara zaitu, tushemereire kushaba omu muringo ogu arikusiima. Okukora ekyo, nitwetenga kwega ebi Ruhanga akunda reero tukashaba ebirikuhikaana nabyo. Ebaruha ya Yohaana ey’okubanza, eshuura 5:14 nihashoboorora hati: “Ku tushaba ekintu kyona nk’oku [Ruhanga] akunda, atuhurira.”
Reeba na Zaaburi 65:2; Yohaana 14:6, 14; na 1 Yohaana 3:22.
ENSHONGA AHABW’ENKI EKIBUUZO EKI NIKIBUUZIBWA: Abantu baingi nibateekateeka ngu okugira esente, oburungi bw’aha mubiri, nari okurangaanwa nikibareetera okushemererwa. N’ahabw’ekyo, nibasherura ebintu ebyo—kwonka bwanyima bashanga bitarimu kushemererwa.
EKI BAIBULI ERIKWEGYESA: Yesu akagamba aha kintu kikuru ekirikureeta okushemererwa obu yaagira ati: ‘Baine okushemererwa abo abarikumanya ngu baine ekyetengo ky’eby’omwoyo.’ (Matayo 5:3, NW) Titurikubaasa kutunga okushemererwa okwa buzima okwihaho twagira eki twakora okwigutsa ekyetengo kyaitu ekikuru munonga—okumanya amazima agarikukwata ahari Ruhanga n’ekigyendererwa eki atwiniire. Amazima ago nigashangwa omu Baibuli. Okumanya amazima ago buzima nikibaasa kutuhwera kumanya ekikuru n’ekitari kikuru. Okwikiriza amazima ga Baibuli okutwebembera omu bi turikucwamu n’ebi turikukora nikitureetera kugira ekigyendererwa omu magara.—Luka 11:28.
Reeba na Enfumu 3:5, 6, 13-18 na 1 Timoseo 6:9, 10.
Oku kwaba kuri okureeba oku Baibuli omu bigufu erikugarukamu ebibuuzo ebi mukaaga. Nooyenda kumanya ebirikukiraho? Ku oraabe ori omwe ahari abo ‘abarikumanya ngu baine ekyetengo ky’eby’omwoyo,’ hatariho kubangaanisa nooyenda kumanya ebirikukiraho. Noobaasa kuba nooyebuuza ebindi bibuuzo nk’ebi: ‘Ruhanga ku araabe naatufaho, ahabw’enki naareka obubi n’okubonabona bikabaho? Nimbaasa nta kwongyera okushemererwa omu ka yaitu?’ Baibuli neegarukamu gye ebibuuzo ebi hamwe n’ebindi bingi.
Kwonka, abantu baingi tibarikufayo kushoma Baibuli. Nibagireeba nk’ekitabo ekirimu ebintu bingi kandi obumwe ekigumire eiyetegyereza. Nooyenda obuhwezi okutunga eby’okugarukamu kuruga omu Baibuli? Abajurizi ba Yehova nibabaasa kukuhwera omu miringo ebibiri.
Ogw’okubanza, nibakoresa akatabo Niki Eki Baibuli Buzima Erikwegyesa? akatairwe kuhwera abantu abaine bingi eby’okukora okushwijuma eby’okugarukamu bya Baibuli eby’ebibuuzo bikuru. Omuringo gwa kabiri, n’entebeekanisa y’okwegyesa abantu Baibuli omu maka gaabo hatariho kushashura. Omujurizi wa Yehova orikutuura haihi naiwe naabaasa kwega naiwe Baibuli buri saabiiti omu ka yaawe nari omu mwanya ogundi. Obukaikuru bw’abantu omu nsi yoona bagasiirwe entebeekanisa egi. Baingi aharibo babaasize kugamba ebigambo ebi: “Mboine amazima!”
Tihariho ky’obutungi ekirikukira ekyo. Amazima ga Baibuli nigatuhwera okutaikiririza omu bitarikubaasa kubaho, gatuhwera okutaburabuzibwa, n’okutatiina. Nigatuha amatsiko, ekigyendererwa n’okushemererwa. Yesu akagira ati: “Muryamanya amazima, n’amazima garyabahindura ab’obusingye.”—Yohaana 8:32.


text:
OKUBUULIRIRA ABALENZI
BATABANI muli mutya. Mwebale emirimu n’okulaga bawala bange amapenzi.
Omusajja yenna bw’aba ayagala abantu abalala okumuwa ekitiibwa alina okuba ow’obuvunaanyizibwa.
Kyokka kino tekitegeeza nti olina kuba mukambwe n’okwefuula siriyaasi buli ssaaawa olugezigezi lwo n’otuuka n’okulutwala mu maka n’oluusi mu kisenge.
Kino kijja kubafiiriza omukwano bakyala bammwe gwe babawa anti nga babatya. Ebintu by’omukwano byetaagamu okuzannya, okutegeeragana, okwogeraganya n’oluusi omuzannyo.
Abamu ku mmwe bannaammwe babakwatako ne mwesooza, bwe babawaana oba okukola ebintu ebimu mubayita bamalaaya ekintu ekitali kituufu. Okwefuula siriyaasi kijja kubaleetera obutanyumirwa kwegatta n’obugambo obwandibadde bukuzzaamu amaanyi.


text:
ABANOONYA
Angella Kyomuhendo
Nze Brian Ssegayi. Nnina emyaka 40. Nnina abaana basatu. Nnazimba wabula nkolera bweru wa Uganda ebiseera ebisinga. Njagala omukyala akuze mu birowoozo, wa myaka 35-45 amanyi omukwano, atanjuze, si mwenzi, atalya mbizzi, wa mpisa, atayomba, eyazimba, akola ate nga si waakuzaala.
Tujja kwebeza omuyaaye. Saagala wa kuteeka mu maka gange kubanga mulimu abaana bange. Owengeye totawaana. Mu kiseera kino ndi Kenya naye mbeera mu Kampala era gye nnazimba. Kuba +254 708 393 196, kaybrian58@yahoo.com.
Nze Juma. Mbeera Najjera. Nnina emyaka 20. Njagala omuwala omweru, muwanvu, mutono eyasomako nga wa myaka 18-20. Kuba 0783455043.
Nze Ostine. Nnina emyaka 25. Njagala omukyala okuva ku myaka 20-35, alina ennyonta ya laavu, alina ne ssente mmulage omukwano. Sifaayo ne bwe guba gwa kyama. Ali siriyaasi kuba 0706892270.
Nze David. Mbeera Luweero. Nnoonya omukyala omulungi ng’alina ke yeekolede. Nze manyi omukwano Kuba 0754435377 .
Nnoonya omuwala ow’emyaka 18-24. Ndi Muganda naye nfaanana Abanyarwanda. Ndi Mulangira. Kuba 0773873596.
Mbeera Mutungo. Nze Samuel. Nnoonya Omukazi Owemyaka 18-20. Kuba 0759857679.
Nze KM. Njagala omukyala ow’okuwasa, ow’emyaka 25-35, ng’akola, si Musiraamu, si mufumbo ng’amanyi omukwano. Kuba 0759636312 /0705660674.
Nze Edmond. Nnina emyaka 29, nsomyeko. Njagala sugammami asobola okumpa omulimu era nga mbeera wuwe. Kuba 0753706363.
Nze M.T 25. Mbeera Makindye. Nnoonya omukyala omukulu amanyi omukwano, alina ku nsimbi, ng’ali wakati w’emyaka 30-45. Alina siriimu. Buuza ewa jjajja Nakalema e Nalubi ku kye Sanda oba kuba 0752239038.
Nze J.K. Mbeera Bushenyi. Nnina emyaka 47. Njagala mukyala nga mulwadde. Kuba 0773193007.
Nze KA. Mbeera mu Kampala. Nnoonya sugammami alina ku ssente nga yeevuga. Kuba.0772053374.
Nze Mark. Nnina emyaka 26. Njagala omukyala ow’emyaka 18-25, nga mulungi ng’akola. Kuba 0782126988.
Nze Nsambu. Nnina emyaka 26. Mbeera Kawempe. Nnoonya omukyala omwesimbu, alina empisa, atya Katonda, ow’emyaka 25-35, sifaayo kalibe ggwanga kki. Kuba 0717651026.
Nnoonya omuwala ow’emyaka 18-22, atya Katonda nga tuneeyanjula mu bakadde. Nze Jimmy. Nnina emyaka 28 era nkola. Mbeera Luweero. Kuba 0779887360.
Nnoonya omukyala anaasobola okuteeka ssente mu nnyimba nange nja kukola kyonna ky’ayagala. Saagala wa kunangira,
n’atalina mpisa. Nnina emyaka (23).Mbeera Kampala. 0704394914.
Nze Eleus. Nnina emyaka 30. Ndabika bulungi, ntya Katonda. Ndi wa mpisa. Nnasomako era nkola. Nnoonya omukazi akola omulimu. Owenkima n’Engabi totawaana. Kuba 0759361973.
NZE Tracy. Nnina emyaka 30. Nnoonya omusajja ow’emyaka 35-45. Kuba 0703768321.
Nze Ritah Muwanguzi. Nnina emyaka 26. Mbeera Makindye. Nnoonya omubeezi atya Katonda, Omulokole, atalina mukyala, owamazima, nga wa myaka 30-40. Njagala omwetegefu okumwanjula mu bakadde, okuzaala ate nga tubeera ffembi. Ateekwa okuba ng’alina omulimu oguweesa Mukama ekitiibwa kuba nange nkola. Tujja kwekeba omusaayi. Ssaagala muyaaye. Nandisinze kwagala musajja nteeka (atalabanga ku mukazi yenna). Kuba 0774051270.
Nnina emyaka 34. Nkola naye enfuna yange ntono. Nnoonya omwami ayagala okumuwummuza ebirowoozo. Njagala alabika obulungi, anywaako ku mwenge, yasomako, abeera mu Kampala, ow’emyaka 38-47, alina ku ssente, nga tusobola okweraba buli wiikendi. Kasita amalira ebyetaago, nja kumugondera. Sindika bubaka bwokka ku 0705503272.
Nnoonya omwami Omuzungu nga mugagga ananteekamu ssente. Nnina emyaka 22. Kuba 0772108737.
Nze Shadia. Nnina emyaka 29 n’abaana babiri. Ndi wa kigero. Njagala omusajja okuva ku myaka 30-50 nga
Musiraamu, alina laavu, ng’alina ku ssente, muwanvu, ng’ali siriyaasi nga mwetegefu okumutwala mu bakadde. Tulina okwekebeza siriimu. Kuba ku 0703528354.
Nnoonya omwani alina ebirowoozo Eby’ekikulu, akola, nga wa myaka 35-45 Nnina emyaka 34 ate nkola. Omuyaaye tokuba. Kuba 0706894292.
Nnoonya omusajja amanyi omukwano ng’ ayagala okumuzaalira. Njagala wa myaka 40-45. Owemmamba n’Empologoma temukuba. Kuba 0392831489.
Nnoonya omusajja omwetegefu okuwasa ng’alina ewuwe, ali wakati w’emyaka 35-28. Nze nnina emyaka 20. Omwetegefu kuba 256757436081.
Nnoonya omusajja ow’obuvunaanyizibwa nga ali siriyaasi anaagenda mu bakadde bange, ng’alina emyaka 30-50.
Kubak u 0705482762.
Njagala omwami alina ebirowoozo eby’ekikulu nga mulwadde, tukole omukwano ogw’ekyama. Saagala bampi na beeru. Kuba 0701284109.
Nnina emyaka 28. Ndi musomesa. Njagala omusajja ow’obuvunaanyizibwa, omulungi ng’alina ne ku ssente. Ssaagala
alina mukazi. Kuba 0752055986.
Nnina emyaka 27. Njagala omwami ali wakati w’emyaka 38-45, ng’akola kuba nange nkola. Nnina abaana babiri. Omufumbo totawaana. Tujja kwekebeza omusaayi. Kuba 0782573771.
Nnoonya omwami ow’okumpasa nga mulwadde wa siriimu kuba nange ndi mulwadde. Omusiraamu kuba 0782122197.
Nze Tina. Nnina emyaka 39. Nnoonya omwami okuva e Bulaaya na wano nga wa buvunaanyizibwa. Njagala atali mufumbo, akuze mu birowoozo, wa myaka 45-55 ng’ali siriyaasi. Kuba 0773725100 oba wandiika ku email;prossylucky@yahoo.com.
Nze Esther Nakiganda. Mbeera Kampala era nkola. Njagala omusajja ow’empisa, omuntumulamu ow’emyaka 50-60. Nze nnina emyaka 40. Tujja kwekebeza omusaayi. Sifa ku ddiini wadde eggwanga. Ndi Muganda era omuntumulamu ennyo. Kuba 0777626643.
Okulabula
KKAMPUNI ya New Vision n’olupapula lwa Bukedde tetuvunaanyizibwa ku biyinza okuva mu kufulumya abantu abanoonya wadde ebiyinza okubaawo nga bamaze okufuna abaagalwa. Obuvunaanyizibwa bwaffe bwa kufulumya ebyo ebituweerezeddwa mu mabaluwa, essimu ne email. Kirungi bw’oba ofunye akusiima, omusisinkane n’omuntu omulala yenna gwe weesiga ate mu kifo eky’olukale.


text:
Kampala
Bya Hannington Nkalubo ne James Kabengwa
EKIZIMBE ky’omugagga Tom Kitandwe okwattirwa omuserikale wa poliisi Ariong kufiiriddeko omuzimbi bw’awanuse waggula nga bazimba n’afiirawo.
Posiano Agaba yawanuse ku mwaliiro gwa 10 n’agwa wansi. Kigambibwa nti yabadde asala olukuubo mu kizimbe kino ekitunudde ku Mini Price olugatta emyaliiro ng’akozesa lubaawo ne munne n’aseerera. Ayise mu mpagaanya y’emyaliiro omubadde emiti egyenjawulo n’awanuka nga gimukuba ssaako okutomera ebisenge era agenze okutuuka wansi nga yakaze dda.
Agaba abadde akola ogw’okuweereza omusenyu n’ebizimbisibwa teyabadde na bisabika mubiri ng’ekikoofiira. Banne bwe bakola batidde buli omu n’adduka nga tewali ayagala kusemberera mulambo gwa munnaabwe olw’ensisi.
Omuduumizi wa poliisi ku CPS, James Ruhweza n’abaserikale be abaggyewo omulambo yagambye nti baakwongera okunoonyereza ku buzibu we bwavudde.
Abasuubuzi abakolera okumpi awo bagambye nti abazimba ebizimbe mu Kampala bakolera ku bugubi kubanga tebaba na byebeesabisa mibiri. Baasabye KCCA eyambye abazimbi mu Kampala ng’ekwasisa abagagga amateeka okusobola okukuuma obulamu bw’abakozi nga bakola emirimu egy’enjawulo.
Kyokka omu ku mikwano gy’omugagga mu Kikuubo, Fred Kiyimba yagambye nti kano kabenje ng’akaabulijjo kubanga kasookedde bazimba tewali muzimbi yali afudde.
Ebizimbe bingi bizze bitta abazimbi nga mulimu ekya Mini Price okwafiira abantu basatu, ekya Ntake okwafiira abazimbi n’ebirala.


text:
Kampala
NZE Harriet Namutebi mbeera Kasubi.Nnoonya musajja amanyi omukwano,alina omulimu ogusobola okutubezaawo nga ssi muyaaye. Kuba 0750839084.
NNINA emyaka 24. Mbeera Kampala. Njagala omukazi akuze mu birowoozo, akola, alina ewuwe, ow’emyaka 25-40 nga mwetegefu okunteekamu kkaasi. Kuba 0781546804 oba 0757091768.
Nze Isma (23). Mbeera Jinja. Njagala omuwala ow’emyaka 18-28 atalina mwana ate mwetegefu okwekebeza omusaayi. Kuba 0789781188 oba 0752946563.
Nnoonya omukyala ow’emyaka 19-25, omweru, omunene, omuwanvu, ng’akola. Kubira Edrisa ku 0701355817.
Nze Alex. Njagala omukyala alabika obulungi, amanyi laavu, wa myaka 18-32 nga tali bubi mu byensimbi. Owefumbe n’omuyaaye temutawaana. Kuba 0752744938 0701033986.
Nze MS. Njagala sugammami alina ku ssente, nga wa myaka 30-45, twerage omukwano. Kuba 0758366202.
Nnoonya omukyala eyalwa ewa ssenga mmusse omukwano. Kuba 0701219219.
Nnoonya sugammami alina ku kkaasi n’enkalamata y’omukwano muwummuze ebirowoozo. Njagala wa myaka 20-48. Nze Jimmy Mutyaba. Nnina emyaka 32. Mbeera Mbuya. Kuba 0755126655.
Nze Alex. Njagala omukyala ali wakati w’emyaka 30-40. Kuba 0704389747.
Nze Mr. Nnoonya omukazi alina ennyumba ye ne ssente. Mbeera Makindye. Kuba 0703740813.
Nze Steven Ssemwogerere. Njagala omukyala Omuganda tukole amaka. Alina okuba nga mweru, mutono, alina ekisa, yeewa ekitiibwa, tasussa myaka 25. Nze nnina emyaka 40. Kuba 0774092442.
Nnina emyaka 48. Njagala mukyala bwe tunaagattibwa empeta. Ateekeddwa okuba ng’alina ssente, wa myaka 30-40 ate ng’alina ffaamu. Ndi mulimi. Kuba 0758175764.
Njagala omukazi ow’emyaka 28-40, alina ku ssente, akola ng’alina empisa. Nze M Paul. Nnina emyaka 25. Nnakoowa abayaaye. Kuba 0792666304.
Nnina emyaka 26. Nze Flob. Mbeera Mengo nnoonya omukazi omukulu alina ennyonta y’omukwano nga mwetegefu okunteekamu kkaasi. Njagala wa myaka 28-48. Kuba 0774903916.
Nnoonya omukazi amanyi okwefaako, omweru, omuwala omuto. Nze nnina emyaka 40. Ndi Musiraamu, musuubuzi era nja kumuwa ekyokukola. Kuba 0392840524.
Nze Kisa (26). Nnoonya omukyala nga mukulu, mulungi, alina ennyonta y’omukwano ate nga si mulwadde.Sifa ku ddiini, ssente oba ggwanga. Mbeera mu Kampala. Kuba 0756926527.
Nze Betty (ku ddyo) Natukunda mbeera Ntebe. Nnoonya omusajja ow’emyaka 30-50, alina omulimu, amanyi omukwano nga talina mukazi mulala. Kuba 0784090020.
Nnoonya sugammami omulungi, eyeevuga, ng’alina ku ssente. Nze nnina emyaka 26. Ali siriyaasi kuba 0781455964.
Nze Henry. Mbeera Makindye. Nnina emyaka 29. Nnoonya sugammami alina ssente ng’anyirira kubanga nange nnyirira. Kuba 0789131829.
NZE NJ. Nnina emyaka 33. Mbeera Kyotera. Njagala omwami ow’emyaka 35 n’okudda wansi, atya Katonda, Omulokole amanyi omukwano era nga mutayirire. Tujja kwekebeza omusaayi. Owengabi n’Omusiraamu tokuba. Kuba 0781160277.
Nze Pam (29). Nnoonya omusajja alina ssente, eyeevuga, omulungi, omuwanvu, alina siriimu nga wa myaka 30-45. Kuba 0703841943.
Nnoonya omwami ow’emyaka 39-60. Nze nnina emyaka 34. Ndi Munyankole. Njagala akola.Tujja kwekebeza
siriimu. Kuba 0775707602.
Nze Shamim. Mbeera Kireka. Nnoonya omusajja omulungi ali simaati ng’alina ku ssente. Nze ndi mulungi.
Kuba 0705304394.
Nnoonya omwami ow’emyaka 25-38. Nze nnina emyaka 23. Njagala ali obulungi kubanga nange nkola. Tujja kwekebeza siriimu. Kuba 0789891812.
Nnina emyaka 22, njagala omwami atasussa myaka 35. Alina okuba omwetegefu okunteekamu ssente kubanga ndi muwala
anyirira. Kuba 0783295676.
Nze Feibe Nakimuli. Mbeera Mukono. Njagala ow’emyaka 30-45. Ndi wa myaka 24 era omwetegefu okukola ne gwe naaba nfunye kasita abeera n’omukwano. Kuba 0778838085 oba 0773668134.
Nze Winnie Babirye n’omulongo wange Eva Nakato. Tubeera mu Kampala. Tunoonya abasajja abanaakola naffe omukwano ogw’olubeerera. Kuba 0776577253.
Nnina emyaka 30. Nnoonya omwami ali wakati w’emyaka 40 n’okudda waggulu. Njagala alina amaka, Omusiraamu (Mutabbuliki), ow’obuvunaanyizibwa, alina siriimu ng’ali siriyaasi. Ndi mutono, ndabika bulungi ssinga oba ontaddemu kkaasi. Omuyaaye n’e yeddira Emmamba temutawaana. Kuba 0756991037.
Njagala omusajja Omusiraamu atya Allah. Njagala wa myaka 33-43. Ssaagala bya bayaaye kubanga nze ndi mumalirivu. Nze Hajara Nakiwala. Nnina emyaka 28. Tujja kwekebeza omusaayi. Kuba 0702514450.
Nze Tom Sekajugo (ku kkono). Mbeera Masaka. Nnoonya omukazi ali wakati w’emyaka 28-45, amanyi omukwano, ng’alina empisa. Sifa ku ggwanga.Kuba 0752993337.
Nze Aggie. Nnina emyaka 27. Njagala omwami ow’okufumbirwa ng’ali wakati w’emyaka 32-36, alina ebirowoozo eby’ekikulu, alina empisa, omwesimbu nga yasoma kubanga nange nnina dipulooma. Njagala Muganda, Mukatoliki, muwanvu, alina omulimu. Kuba 0704381739 oba wandiika ku email nmag@yahoo.com.
Okulabula
Kkampuni ya New Vision n’olupapula lwa Bukedde tetuvunaanyizibwa ku biyinza okuva mu kufulumya abantu abanoonya wadde ebiyinza okubaawo nga bamaze okufuna abaagalwa. Obuvunaanyizibwa bwaffe bwa kufulumya ebyo ebituweerezeddwa mu mabaluwa, essimu ne email. Kirungi bw’oba ofunye akusiima, omusisinkane n’omuntu omulala yenna gwe weesiga ate mu kifo eky’olukale. .